title: Uki Heikkinen

text: Vuonna 1946 hän siirtyi Oulun teknilliseen kouluun huoneenrakennusopin lehtoriksi ja toimi siellä opettajana vuoteen 1968. Hän oli myös oppilaitoksen rehtori vuosina 1962–1965. Vuosina 1949–1954 hän toimi Oulun läänin rakennustarkastajana. Opettajan työn ohessa hän suunnitteli Pohjois-Suomeen rakennuksia ja sankarihautausmaita. Hänen 1940-luvulla tekemiensä huonekalusuunnitelmien perusteella on tehty prototyyppejä, joita oli esillä Habitare-messuilla vuonna 2007. Hän harrasti maalausta ja karikatyyrien piirtämistä.


title: Uki Heikkinen

text: Heikkinen perusti Arkkitehtuuritoimiston Uki Heikkinen & Kumppanit 1958. Sen toimitusjohtaja on Uki Heikkisen poika, rakennusneuvos Matti Heikkinen (s. 1940).


title: Heikki von Hertzen

text: Heikki Olavi Frithiof von Hertzen (21. marraskuuta 1913 Viipuri – 10. huhtikuuta 1985 Espanja) oli Väestöliiton toiminnanjohtaja ja asuntopoliittinen vaikuttaja, joka oli luomassa Tapiolan puutarhakaupunkia. Von Hertzen myös ehdotti vuonna 1948 hallitukselle Aravan perustamista ja oli mukana ideoimassa Asuntosäätiötä, jonka pitkäaikaisena hallituksen puheenjohtajana hän toimi vuosina 1951–1976. Koulutukseltaan von Hertzen oli juristi; hän suoritti ylemmän oikeustutkinnon vuonna 1940 ja sai varatuomarin arvon vuonna 1947.


title: Heikki von Hertzen

text: Sotien jälkeen asuntopulan ollessa pahimmillaan von Hertzen laski Vuokralaisten keskusliiton pääsihteerin Väinö Pitkäsen kanssa tarvittavan 60 000 uutta asuntoa. He ehdottivat vuonna 1948 hallitukselle asuntorahoitusta hoitamaan Aravan perustamista korjaamaan vaikeaa asuntotilannetta. Von Hertzen valittiin aravalainsäädäntöä valmistelevaan kolmimiehiseen komiteaan, joka nopealla aikataululla, vain kolmessa kuukaudessa laati seuraavana vuonna voimaan tulleen lainsäädännön.


title: Heikki von Hertzen

text: Väestöliitto perustettiin 1941 ja von Hertzen aloitti sen toiminnanjohtajana vuonna 1943. Tätä ennen hän toimi Tampereella pankin pienen sivukonttorin johtajana. Väestöliitossa von Hertzen tutustui teollisuusneuvos Yrjö Laine-Juvaan, joka istui liiton hallituksessa. Von Hertzen ja Laine-Juva tutkivat järjestelmällisesti Helsingin ympäristöä selvittääkseen rakentamiselle parhaat alueet. Myöhemmin ryhmään liittyivät Kaupunkiliiton toimitusjohtaja Yrjö Harvia, arkkitehti Otto-Iivari Meurman ja Väestöliiton hallituksen puheenjohtaja V. J. Sukselainen. Ryhmä ideoi uuden tyyppistä asuntotuotantoa ja yhdyskuntarakennetta.


title: Heikki von Hertzen

text: Suomalainen puutarhakaupunki-idea on von Hertzenin luomus. Hän tiivisti ajatuksensa kaupunkirakentamisesta vuonna 1946 Väestöliiton julkaisemassa pamfletissa "Koti vaiko kasarmi lapsillemme". Kirja oli poleeminen kuvakertomus, joka tunteisiin vetoavasti esitti ihanteellisen asuntoalueen kootut teesit. Von Hertzen arvosteli kovin sanoin Helsingin umpikortteleita ja esitteli englantilaisia puutarhakaupunkeja ja uusia ruotsalaisia asuinalueita. Pamflettia jaettiin tuhat kappaletta asuntopolitiikan päättäjille ja suunnittelijoille, mutta pienestä painosmäärästä huolimatta sen merkitys oli huomattava. Kirja herätti suurta huomiota ja aloitti vilkkaan keskustelun.


title: Heikki von Hertzen

text: Vuonna 1950 Väestöliitto ryhtyi neuvottelemaan suuresta maakaupasta Espoossa, Hagalundin kartanon maista. Alueelle oli O-I. Meurman jo laatinut 12 000 asukkaan asemakaavan, joka oli huomattavasti suurempi kuin Väestöliiton neuvottelema 230 hehtaarin alue. Meurmanin suunnitelma oli tehty Hagalundin kartanonomistajan Arne Grahnin toimeksiannosta ja se oli vahvistettu Uudenmaan lääninhallituksessa vuonna 1947. Suunnitelma ei kuitenkaan toteutunut ja vuonna 1951 alueen pienempi ydinonsa tuli myyntiin. Von Hertzen yritti neuvotella kaupalle rahoitusta useilta tahoilta siinä onnistumatta, kunnes lopulta lainoittajaksi tuli Veikkaustoimisto Oy. Kauppa 230 hehtaarin maa-alueesta tehtiin kesällä 1951, kauppasumma oli 180 miljoonaa markkaa. Von Hertzenin hankki yhteistyökumppanikseen Vuokralaisten keskusliiton, Suomen siviili- ja asevelvollisuusinvalidien liiton (nyk. Invalidiliitto) SAK:n, Virkamiesliiton ja Mannerheimin lastensuojeluliiton, joiden kanssa Väestöliitto perusti Asuntosäätiön toteuttamaan uuden kaupungin rakentamisen. Von Hertzen valittiin säätiön toiminnanjohtajaksi. Ensimmäinen rakennusvaihe, pääosin 1950-luvun alkupuolella rakennettu "Itäinen lähiö" loi suomalaisen kaupunkisuunnittelun maailmanmaineen. Väestöliiton nimikilpailu tuotti alueelle uuden nimen: Tapiola.


title: Heikki von Hertzen

text: Väestöliitto laaditutti 1960-luvun alussa von Hertzenin ajatusten pohjalta myös laajemman Uusimaa 2010-suunnitelman. Von Hertzenin pyrkimyksenä oli saada Helsingille seitsemän itsenäistä "satelliittikaupunkia".


title: Heikki von Hertzen

text: Heikki von Hertzen sai professorin arvonimen vuonna 1974, ja hänet vihittiin samana vuonna tekniikan kunniatohtoriksi Teknillisessä korkeakoulussa.


title: Martinus Toursilainen

text: Martinus Toursilainen eli Pyhä Martinus, suomeksi myös Pyhä Martti (316 tai 317 Savaria, Pannonia (nyk. Szombathely Unkarissa) – 8. marraskuuta 397 Gallia) oli Rooman armeijan tribuunin poika. Martinus liittyi Rooman armeijaan viisitoistavuotiaana. Hänet tunnetaan köyhien ja vaivaisten suojelijana.


title: Martinus Toursilainen

text: Legendan mukaan hän leikkasi nuorena sotilaana miekallaan puolet viitastaan ja antoi revityn puolikkaan Amiensin kaupungin portilla almua pyytäneelle kerjäläiselle. Seuraavana yönä Martinus näki unta, jossa viitan puolikkaan saanut kerjäläinen osoittautui itse Kristukseksi. Jeesus totesi: "Tämä pakana, Martinus vaatetti minut". Seuraavana aamuna Martinuksen viitta oli jälleen ehjä ja kokonainen. Tämän kaiken kokemansa seurauksena jo nuoruudessaan kristinuskosta kiinnostunut Martinus kääntyi kristityksi ja erosi armeijasta. Hän joutui siksi kärsimään jopa vankeusrangaistuksen.


title: Martinus Toursilainen

text: Martinus liittyi erilaisiin kristillisiin veljeskuntiin, kunnes hän vuonna 361 tuli uudestaan kuuluisaksi perustaessaan luostarin Poitiers’n lähelle Galliaan. Vuonna 371 hänet sitten kutsuttiin noin 250 kilometriä Pariisista lounaaseen sijaitsevan Toursin piispaksi. Legendan mukaan hän oli niin vaatimaton, että kuultuaan kutsusta hän piiloutui hanhitarhaan, mutta äänekkäät hanhet paljastivat hänen piilonsa.


title: Martinus Toursilainen

text: Toursin kaupungissa pakanuus vaikutti noihin aikoihin vielä voimakkaana, ja Martinuksella vaikutti keskeisesti kristinuskon ja samalla olojen vakiinnuttamiseen kaupungissa. Piispa Martinuksella oli erityisen suuri vaikutus priscillianismin kehitymiseen. Martinus Toursilaisen pyhäinjäännökset on haudattu Toursin |Pyhän Martinuksen kirkkoon.


title: Martinus Toursilainen

text: Martinus Toursilainen oli ensimmäinen läntisessä kirkossa pyhimyksen arvon saanut henkilö, joka ei kuollut marttyyrina. Martinus Toursilaisen, Pyhän Martin, muistoksi vietetään katolisissa maissa yhä Martinpäivää 11. marraskuuta, joka oli hänen hautajaispäivänsä. Protestanttisissa maissa päivän vietto on siirtynyt päivää aiemmaksi, jolloin on myös Martti Lutherin syntymäpäivä (ja sen vuoksi myös Suomessa nykyisin Martin nimipäivä). Ruotsissa ja Suomessa martinpäivän viettäminen rajoittuu joidenkin viettämään juhlaillalliseen, jossa syödään pääruokana kokonaisena paistettu hanhi, martinhanhi.


title: Martinus Toursilainen

text: Legenda Pyhästä Martista tuli Suomeen kristinuskon mukana 1100–1200-luvuilla. Pyhä Martti oli tunnettu armeliaisuudestaan ja oikeamielisyydestään ja suosittu kansan keskuudessa. Pyhästä Martista tuli keskiajalla Raision suojeluspyhimys, ja seurakunnan kirkko on nimetty hänen mukaan. Marttilan kunta on saanut nimensä hänen mukaansa. Hänet on kuvattu molempien kuntien vaakunoissa leikkaamassa viittaansa, josta puolet hän antoi kerjäläiselle.


title: Cuyahoga Falls

text: Cuyahoga Falls on kaupunki Ohiossa, Yhdysvalloissa. Se on perustettu vuonna 1812 ja sitä pidetään Akronin ja Clevelandin lähiönä. Kaupungissa oli vuonna 2012 tehdyn väestönmittauksen mukaan 49 608 asukasta.


title: Cuyahoga Falls

text: Cuyahoga Fallsissa on Cuyahoga Valleyn kansallispuisto.


title: Sylwia Gruchała

text: Sylwia Gruchała (s. 6. marraskuuta 1981 Gdańsk) on puolalainen miekkailija, hänen aseenaan on floretti.


title: Sylwia Gruchała

text: Gruchala voitti ensimmäisen arvokisamitalinsa MM-kilpailuista 1998, mistä hän sai pronssia. Hänen uransa suurimmat saavutukset ovat olympiahopea Sydneystä 2000, pronssi Ateenasta 2004 ja maailmanmestaruus vuosina 2003 ja 2007. Hän on voittanut myös juniorien maailmanmestaruuden neljä kertaa peräkkäin 1998-2002. Euroopan-mestaruuden kolme kertaa ja kuusi puolan mestaruutta. Gruchala on saavutuksiltaan kaikkien aikojen menestynein puolalainen naismiekkailija.


title: Kuningas Lot

text: Kuningas Lot esiintyy kuningas Arthuriin liittyvissä legendoissa. Lot on Arthurin lanko ja varhainen vihollinen, ja hän on Orkneysaarten ja joissakin tarinoissa myös Norjan kuningas. Kuningas Lotilla saattaa olla historiallinen esikuva.


title: Kuningas Lot

text: Lot on naimisissa Arthurin sisaren Morgausen kanssa, ja heidän poikiaan ovat pyöreän pöydän ritarit Agravain, Gawaine, Gaheris ja Gareth. Joissakin teksteissä Lot on Arthurin liittolainen, mutta esimerkiksi Malloryn versiossa hän on Arthurin vastustaja, jonka kuningas Pellinore surmaa taistelussa. Tästä saa alkunsa Pellinoren ja Lotin sukujen verivihollisuus.


title: Britannian Grand Prix 1982

text: Britannian Grand Prix 1982 oli Formula 1 -sarjan osakilpailu, joka ajettiin 18. heinäkuuta 1982 Brands Hatchin radalla Britanniassa. Kilpailun voitti McLarenilla ajanut Niki Lauda, jolle voitto oli kauden toinen.


title: William Jardine

text: William Jardine (23. helmikuuta 1800 Edinburgh – 21. marraskuuta 1874 Sandown, Isle of Wight), 7. Nova Scotian paroni, oli skottilainen luonnontieteilijä ja lintutieteilijä.


title: William Jardine

text: Hänen isänsä oli Sir Alexander Jardine, 6. paroni Applegartissa Dumfriesshiressä. William Jardine opiskeli kotona ja myöhemmin Yorkissa. Hän opiskeli kirjallisuutta, lääketiedettä, luonnonhistoriaa ja geologiaa Edinburghin yliopistossa. 1820 hänestä tuli 7. paroni. Sir William Jardine erikoistui lintutieteeseen ja myös muihin selkärankaisiin. Hän julkaisi muun muassa kirjoitukset kolibreista "The natural history of humming-birds" (1833), ahvenista "The natural history of fishes of the perch family" (1835), medestäjistä "The natural history of the Nectariniadae, or sun-birds" (1843), "Memoirs of Hugh Edwin Strickland, M.A. " (1858) ja "The natural history of Selborne: with observations on various parts of nature, and the naturalist's calendar" (1836). Vuonna 1836 Jardine toimi "Berwickshire Naturalists' Club"in puheenjohtajana ja toimitti joitakin vuosia "Edinburgh Philosophical Journal"ia. 1860 hän osallistui "Royal Commission on Salmon Fisheries of England and Wales"-komission työskentelyyn.


title: William Jardine

text: Jardine toimitti ja julkaisi erittäin suositun luonnonhistoriallisen 40-osaisen teossarjan "The Naturalist's Librarymade". Sarja jakautui neljään osaan: linnut, nisäkkäät, hyönteiset ja kalat. Joka osan kirjoitti alaan erikoistunut tutkija. Artikkelit kuvitti joukko maalareita, mukaan lukien Edward Lear. Teossarja saavutti suuren yleisön suosion sen ajan viktoriaanisessa yhteisössä.


title: William Jardine

text: Muita Jardinen julkaisuja olivat Gilbert Whiten "Natural History of Selborne" toimittaminen, "Illustrations of Ornithology" (1825-43) ja Alexander Wilsonin "Birds of America"n toimittaminen.


title: William Jardine

text: Jardine kuvaili ja nimesi joukon lintulajeja, joko yksin tai ystävänsä Prideaux John Selbyn kanssa, muun muassa punaperäkaklattajan ("Ortalis ruficauda"). Andienvarpuspöllö ("Glaucidium jardinii"), purppurakolibri ("Boissonneaua jardini") ja nuolitimali ("Turdoides jardineii") on nimetty hänen kunniakseen.


title: Israelin hallitus

text: Israelin hallitus on pääministerin kokoama ja johtama ylintä toimeenpanovaltaa käyttävä valtiollinen elin. Sen kokoonpano tulee hyväksyä knessetin äänestyksessä. Pääministerillä on valta erottaa ministereitä, mutta uudet ministerit on hyväksyttävä knessetissä.


title: Israelin hallitus

text: Israelin nykyinen hallitus on Netanjahun III hallitus.


title: Chris Simon

text: Chris Simon (s. 30. tammikuuta 1972 Wawa, Ontario) on uransa päättänyt kanadalainen jääkiekkoilija. Simon pelasi 15 kautta NHL:ssa. Uransa loppupuolella useat loukkaantumiset hidastivat hänen tahtiaan, eikä hän enää ole pystynyt pelaamaan täydellä teholla kuten ennen. Pitkän NHL-uransa jälkeen Simon pelasi viisi vuotta Venäjän KHL-liigassa.


title: Chris Simon

text: Simonin isä John on ojibway-intiaani ja hänen äitinsä Linda on kanadalainen. Simonia pidetäänkin intiaanijuuriensa takia Amerikan alkuperäisasukkaiden keskuudessa esikuvana. Hän muutti kotoa jo 14-vuotiaana, ja asettui Ottawaan tavoitteenaan jääkiekkoilijan ura. Hän oli pelannut jääkiekkoa jo kotipaikkakuntansa Wawa Flamesissa, ja lähistön Sault Ste. Marie Thunderbirdsissä nuorten NOHA-liigassa. Hänen uransa oli kuitenkin vaarassa, kun hän ajautui alkoholismiin pariin, mutta toipui siitä ystävien, AA-kerhon ja silloisen valmentajansa Ted Nolanin tuella. Simon sanoo harrastavansa metsästystä ja kalastusta. Hän on naimisissa Valerie Simonin kanssa ja heillä on poika, Mitchell, Chrisin ensimmäisestä avioliitosta.


title: Chris Simon

text: Erikoisuutena Simonista mainittakoon, ettei hän ole menettänyt yhtään hammasta tai murtanut kertaakaan nenäänsä, vaikka onkin ollut yksi NHL:n kovimmista tappelijoista. Ennen ammattilaisuraansa hän tupakoi.


title: Chris Simon

text: Stanley Cupin voittajajoukkueen pelaajat saavat yhden päivän palkinnon kanssa. Simon kulutti päivän soudellen ja kalastellen isoisänsä ja silloisen tyttöystävänsä kanssa kotipaikkansa järvellä. Eläkkeelle siirtyessään Simon aikoo perustaa kalastus- ja metsästysleirin, jonka ammattilaisohjaajana hän toimisi.


title: Chris Simon

text:
Koko Simonin uraa leimasivat loukkaantumiset ja ottelurangaistukset. Ensimmäisen kerran hänen olkapäänsä hajosi kaudella 1990–91, mikä esti häntä pelaamasta miltei koko kautena. Olkapää on vihoitellut tämän jälkeen useaan otteeseen, mikä on rajoittanut Simonia ottamasta rajumpia kontakteja vastustajan kanssa. Parhaassa kunnossaan Simon oli samalla taitava maalintekijä ja voimakas taklaaja, joka ei pelännyt tapella, mikä on harvinaista NHL:ssä.
Simon on kahdeksan kertaa saanut pidemmän ottelurangaistuksen, kun hän on rikkonut rajusti sääntöjä mm. haukkumalla Mike Grieriä nekruksi ("nigger") ja potkaisemalla Jarkko Ruutua. Simon sai yrityksestä vahingoittaa Ruutua ennätyspitkän 30 ottelun pelikiellon.


title: Chris Simon

text: Simon aloitti uransa OHL-liigassa Ottawa 67's -joukkueessa 1988–89. Hän menestyi hyvin ja teki suurin piirtein pisteen ottelua kohti. Pisteiden ohella Simon keräsi myös paljon jäähyminuutteja. Philadelphia Flyers varasi Simonin toisella kierroksella 1990. Varauksen jälkeen Simon pelasi vielä kaksi kautta OHL:ssä, sillä hänen nousunsa NHL:ään viivästyi vakavan olkapäävamman takia, mikä melkein esti häntä pelaamasta kaudella 1990–91. Vihoittelevan olkapään vuoksi Simon ei pelannut seuraavaakaan kautta kokonaan. Kauden aikana hän vaihtoi kesken kaiken seuraa Sault Ste. Marie Greyhoundsiin.


title: Chris Simon

text: Simonin neljännen OHL-kauden jälkeen Philadelphia myi suuressa Lindros-kaupassa mm. Simonin Quebec Nordiquesiin. Hän solmi sopimuksen saman tien Quebecin kanssa ja siirtyi joukkueen farmijoukkueeseen Halifax Citadelsiin AHL:ään. Jo samalla kaudella hän nousi Quebecin kokoonpanoon.


title: Chris Simon

text: Aika Quebecissä oli vaikeaa Simonille. Olkapääleikkauksen takia hän ei pystynyt pelaamaan kaudella 1993–94 kuin 37 ottelua, joissa hän keräsi vaivaiset tehot neljä maalia ja neljä syöttöä. Kausi 1994–95 pelattiin tynkänä pelaajayhdistyksen lakon takia, ja sinäkin kautena Simon pelasi vielä puolitehoisena tehden kolme maalia ja yhdeksän syöttöä. Noiden kahden kauden aikana hän pelasi yhteensä runkosarjassa vain 66 ottelua, tosin keräten niissä mainetta aggressiivisena hyökkääjänä.


title: Chris Simon

text: Nordiquesin siirtyessä Coloradoon Simon matkasi joukkueen mukana. Colorado Avalanchessa hän jatkoi kuitenkin vain yhden kauden, kun Colorado myi hänet Curtis Leschyshynin kanssa Washington Capitalsiin Keith Jonesista ja varaustilaisuuden varausvuoroista. Ainoan Colorado-kautensa päätteeksi Simon voitti Stanley Cupin.


title: Chris Simon

text: Simon pelasi Washingtonissa yli kuusi kautta. Capitals-aikana hän harjoitteli luistelua ja laukomista, ja hän pystyikin tappelemisen ja taklaamisen lisäksi tekemään myös tehokkaasti maaleja.


title: Chris Simon

text: Kausina 1997–98 ja 1998–99 hän oli suurimman osan sairastuvalla olkapäänsä kanssa. Vuonna 1997 sattui Simonin ja Grierin sanaharkka, jonka seurauksena Simon sai kolmen ottelun pelikiellon nekruksi haukkumisen takia.


title: Chris Simon

text: Uransa parhaan tuloksena Simon teki kaudella 1999–00; 29 maalia ja 20 syöttöä. Hän oli tuolloin Washingtonin paras maalintekijä. Joukkue lähti pudotuspeleihin konferenssinsa toisena, mutta seitsemänneksi sijoittunut Pittsburgh pudotti Washington yllättäen ensimmäisellä kierroksella otteluvoitoin 4–1. Penguinsin puolustus oli tehokasta, josta kertoo se, että Simon oli joukkueensa parhain maalintekijä kahdella maalillaan.


title: Chris Simon

text: Seuraava kausi 2000–01 alkoi Simonin palkkaneuvotteluilla. Washington pelasi kymmenisen ottelua, ennen kuin suostui Simonin 4,5 miljoonan dollarin palkkavaatimuksiin. Kausi oli kuitenkin hänen osaltaan vaisu, ja hän joutui olemaan jälleen useasti poissa olkapäänsä takia. Palattuaan Simon keskittyi enemmän kaukalossa häiriköintiin. Tuloksena kahden ottelun pelikielto väkivaltaisesta taklauksesta Anders Erikssonia kasvoihin ja toinen samanlainen poikittaisesta mailasta Peter Popovicin kaulaan. Runkosarjassa Simon teki 10 maalia ja 10 syöttöpistettä. Washington voitti runkosarjassa divisioonansa, mutta putosi jälleen pudotuspelien ensimmäisellä kierroksella Pittsburghia vastaan. Simon oli tehoton tehden vain yhden syöttöpisteen.


title: Chris Simon

text: 2001–02 -kauden Simon pystyi pelaamaan kokonaan, ja hänen teki kaudella 14 maalia ja 17 syöttöä. Ruumiillisen pelin lisääntymisestä kertoivat kasvaneet jäähyminuutit. Washington ei kuitenkaan selviytynyt pudotuspeleihin.


title: Chris Simon

text: Kauden 2002–03 alussa Washington myi Simonin ja Andrei Nikolishinin Chicago Blackhawksiin. Washington sai kaupassa Michael Nylanderin ja varausvuoron.


title: Chris Simon

text: Capitalsin jälkeen Simonin tehot pienenivät. Loukkaantumisista toivuttuaan hänen pelaamistaan leimasivat useat pelikiellot, joita hän sai pelatessaan lyhyitä, parin kauden mittaisia jaksoja eri joukkueissa. Molemmilla Islanders-kausillaan Simonin kausi loppui ennätyspitkiin loppukauden kestäneisiin pelikieltoihin.


title: Chris Simon

text: Chicagossa Simon pelasi vain yhden kauden. Hän teki 12 maalia ja kuusi syöttöä, joka oli yhtä heikko suoritus, kuin loukkaantumisten vaivaamilla kausilla. Kauden jälkeen hän siirtyi vapaana agenttina New York Rangersiin. Rangers kuitenkin myi Simonin ja seitsemännen kierroksen varausvuoron jo samalla kaudella Calgary Flamesiin, josta Rangers sai Jamie McLennanin, Blair Bettsin ja Greg Mooren. Calgary sai Simonista tarvitsemaansa kokemusta ja voimaa pudotuspelejä varten, ja joukkue pääsikin Stanley Cup -finaaliin, mutta hävisi ottelusarjan Tampa Bay Lightningille 4–3.


title: Chris Simon

text: Simon pelasi kaudet 2003–04 ja 2005–06 kohtalaisella menestyksellä, mutta Calgary ei halunnut uusia hänen sopimustaan. Calgary-kausien välissä 2004–05 Simon ei pelannut missään. Vuonna 2004 hän oli jälleen kahdesti pelikiellossa. Ensimmäinen syynä oli, kun hän taklasi poikittaisella mailalla Tampa Bayn Ruslan Fedotenkoa, jonka jälkeen Simon vielä hyppäsi Fedotenkon päälle ja löi häntä. Toisen Simon sai Sergei Zubovin kampittamisesta.


title: Chris Simon

text: Simon teki kesällä 2006 New York Islandersin kanssa kahden vuoden mittaisen sopimuksen. Hänen uransa Islandersissa on ollut kovassa vastatuulessa monien rikkeiden takia. Kausi 2006–07 eteni mallikkaasti, kunnes New Yorkin paikallisottelussa maaliskuussa 2007 Simon löi Rangersin Ryan Hollwegia mailalla päähän Hollwegin selkään taklauksen jälkeen. Hollweg makasi pitkään jäässä, muttei saanut vakavia vammoja, koska Simonin maila osui ensin olkapäähän, joka heikensi iskua. Rangaistukseksi tapauksesta Simon sai 25 ottelun mittaisen pelikiellon ja joutui olemaan loppu kauden sivussa Islandersin kokoonpanosta. Pelikielto oli NHL:n historian pisin. Edellinen ennätys oli Marty McSorleyllä; 23 ottelua.


title: Chris Simon

text: Kauden 2007–08 alussa Simonilla oli vielä viiden ottelun verran Hollweg-tapauksen pelikieltoa jäljellä. Hän ehti pelata 26 ottelua, kun taas joulukuussa 2007 Simon sai uuden ennätyspitkän ottelurangaistuksen – 30 ottelua, tilanteesta, jossa hän kaatoi Pittsburgh Penguinsin Jarkko Ruudun jäähän, astui hänen jalkansa päälle ja potkaisi luistimella sääreen. Tapaus käynnisti keskustelun, mikä on NHL:ssä sallittua ja mikä rangaistavaa. Simon ei enää pelannut otteluakaan Islandersissa, vaan joukkue myi hänet Minnesota Wildiin Simonin vielä ollessa pelikiellossa. Islanders sai kaupassa Wildin kuudennen kierroksen varausvuoron vuoden 2008 varaustilaisuuteen.


title: Chris Simon

text: Wildissä Simon sai rinnalleen kaksi muuta tappelijaa, Derek Boogaardin ja Todd Fedorukin. Simon pelasi pelikiellon loputtua kymmenen ottelua runkosarjassa ja kaksi pudotuspeleissä.


title: Chris Simon

text: Simon siirtyi kesällä 2008 pois Pohjois-Amerikasta, kun hän teki sopimuksen Vitjaz Tšehovin joukkueen kanssa. Tšehov pelaa Venäjän KHL-liigassa. Simon toi mukanaan poliisikulttuurin KHL:ään, jossa aiemmin pelaajat keskittyivät taitokiekkoiluun ennemmin kuin vastustajan häirintään. Ensimmäisellä KHL-kaudellaan Simon oli joukkueensa toiseksi paras pisteentekijä kahdeksalla maalilla ja 20 syötöllä, sekä koko liigan jäähytilastojen ensimmäinen 263 jäähyminuutillaan. Tšehov ei selviytynyt pudotuspeleihin.


title: Chris Simon

text: Kaudella 2009–2010 Simon pelasi vain 30 ottelua, ollen heikosti pärjänneen Tšehovin kolmanneksi paras pistemies. Kauden aikana Simon pelasi KHL:n tähdistöottelussa, kuin myös Tšehovin ja Avangard Omskin välisessä ottelussa, joka jouduttiin keskeyttämään joukkotappelun vuoksi. Tšehov sijoittui liigassa toiseksi viimeiseksi.


title: Chris Simon

text: Kausi 2010–2011 oli viimeinen Simonin sopimuskausi Tšehovin kanssa. Hän pelasi toistamiseen KHL:n tähdistöottelussa. Siirtorajan umpeutuessa Tšehov karsi pelaajakustannuksiaan myymällä muun muassa Simonin OHK Dynamoon. Kauden päätteeksi Dynamo karsi kokoonpanostaan ulkomaalaiset pelaajat.


title: Chris Simon

text: Kaudella 2011–2012 Simon jatkoi uraansa Metallurg Novokuznetskin joukkueessa. Hän saavutti kauden aikana vain kolme maalia, mutta sai vuoden jatkosopimuksen. Kaudella 2012–2013 teki maalin ja kolme syöttöä 28 ottelussa. Kausi jäi Simonin viimeiseksi, ja hän päätti pelaajauransa keväällä 2013.


title: Oboda III

text: Oboda III oli nabatealaisten kuningas vuodet 30–9 eaa.


title: Oboda III

text: Oboda III:nnen aikana nabatelaisten kulttuuri kukoisti ja tuona jaksona monia temppeleitä ja hautoja rakennettiin. Hän ei ollut kuitenkaan erityisen vahva kuningas, eikä häntä kiinnostanut sotilaalliset toimet. Oboda oli antanut suuren osan vallastaan ministeri Syllaeuskselle. Obodaa seurasi vallassa Aeneas, joka oli todennäköisesti hänen kaukainen sukulaisensa. Aeneas oli hallitsijanimeltään Aretas IV.


title: Oboda III

text: Obodan aikakaudesta kirjoittaa myös kreikkalainen Strabon teoksessaan "Geografia" .


title: Emily Mortimer

text: Emily Kathleen Anne Mortimer (s. 1. joulukuuta 1971 Lontoo) on brittiläinen näyttelijä. Hän esiintyi näytelmissä jo opiskeluaikoinaan Oxfordin yliopistossa ja on sen jälkeen näytellyt useissa elokuva- ja televisiorooleissa.


title: Emily Mortimer

text: Mortimerin ura alkoi rooleista televisiosarjoissa ja -elokuvissa, kun tuottaja oli huomannut hänet näytelmässä yliopistoaikoina. Mortimer on myöhemmin saavuttanut menestystä Hollywood-elokuvillaan, joista tunnetuimpia ovat muun muassa "Pojasta mieheksi" (2000), "Ihanat naiset" (2001), "Nuori Adam" (2003), "Vaaleanpunainen pantteri" (2005), "Match Point" (2005), "Lars ja se ainoa oikea" (2007) ja "Hugo" (2011). Television puolelta Mortimer tunnetaan rooleistaan sarjoissa "30 Rock" ja "Newsroom".


title: Emily Mortimer

text: Mortimerin isä oli lakimies ja käsikirjoittaja John Mortimer ja äiti Penelope Mortimer (o.s. Gollop). Hänellä on nuorempi sisko Rosie, kaksi vanhempaa sisaruspuolta isänsä ensimmäisestä avioliitosta sekä velipuoli isänsä suhteesta näyttelijä Wendy Craigin kanssa.


title: Emily Mortimer

text: Mortimer opiskeli St. Paul's Girls' School -nimisessä tyttökoulussa ja sen jälkeen Oxfordin yliopistossa, jossa hän opiskeli venäjää. Ennen näyttelijänuraansa Mortimer kirjoitti muun muassa kolumnin "Daily Telegraphiin".


title: Emily Mortimer

text: Mortimer tapasi vuonna 2000 näyttelijä Alessandro Nivolan, jonka kanssa hän meni naimisiin 3. tammikuuta 2003. Heillä on kaksi lasta, Samuel John (s. 23. syyskuuta 2003) ja May Rose (s. 15. tammikuuta 2010).


title: Níkos Gkális

text: Níkos Gkális (, sukunimi usein muodossa "Gális", oik. "Nikólaos Georgalís", Νικόλαος Γεωργαλής, s. 23. heinäkuuta 1957) on yhdysvaltalais-kreikkalainen koripalloilija. Hän syntyi maahanmuuttajavanhemmille New Jerseyssä ja pelasi enimmäkseen Euroopassa.


title: Níkos Gkális

text: Boston Celtics valitsi Gkálisin NBA-pelaajaksi vuonna 1979. Hän siirtyi kuitenkin pian valtameren taakse Kreikkaan, jossa hänet valittiin Aris Thessaloniki B.C.:hen. Gkális eteni Kreikan koripallomaajoukkueeseen, jonka kanssa hän voitti muun muassa kultaa vuoden 1987 koripallon Euroopan-mestaruuskilpailuissa.


title: Níkos Gkális

text: Gkális vetäytyi aktiiviselta peliuraltaan vuonna 1995. Hän kuuluu FIBA Hall of Fameen.


title: Bessie Love

text: Bessie Love (oik. Juanita Horton; 10. syyskuuta 1898 Midland, Texas – 26. huhtikuuta 1986 Lontoo, Englanti) oli yhdysvaltalainen elokuvanäyttelijä, joka saavutti laajaa suosiota mykkäelokuvissa ja varhaisissa äänielokuvissa. Sirona ja hyvin sievänä hän näytteli viattomia nuoria tyttöjä, 1920-luvun tyylisesti pukeutuneita nuoria naisia ja tervehenkisiä naispuolisia päätähtiä. Näyttelemisen lisäksi hän kirjoitti vuonna 1919 käsikirjoituksen elokuvaan "A Yankee Princess".


title: Bessie Love

text: Love kävi koulua synnyinkaupungissaan Texasin Midlandissa kahdeksanteen luokkaan asti, jolloin hänen kiropraktikkoisänsä muutti perheineen Hollywoodiin. Love valmistui Los Angelesin lukiosta ja sai sitten vanhemmiltaan päättäjäislahjaksi matkan Yhdysvaltojen ympäri. Kuuden kuukauden matkustelun jälkeen he palasivat kotiinsa Los Angelesiin.


title: Bessie Love

text: Perheen taloudellista tilannetta auttaakseen Loven äiti lähetti hänet Biograph Studiolle, missä hän tapasi uraauurtavan elokuvaohjaaja D. W. Griffithin, joka perehdytti Bessien elokuviin ja antoi hänelle hänen taiteilijanimensä. Griffith antoi hänelle pieniä rooleja elokuvissaan "Kansakunnan synty" (1915) ja "Suvaitsemattomuus" (1916). Hän esiintyi myös William S. Hart vastanäyttelijänään elokuvassa "The Aryan" sekä Douglas Fairbanksin kanssa elokuvissa "The Good Bad Man", "Reggie Mixes In" ja "The Mystery of the Leaping Fish" (1916).


title: Bessie Love

text: Vuonna 1922 Love valittiin yhdeksi WAMPAS Baby Starseista. Hänen rooliensa muuttuessa suuremmiksi myös hänen suosionsa kasvoi. Hän esiintyi Charlestonissa elokuvassa "The King on Main Street" vuonna 1925. Hän esiintyi samana vuonna päätähtenä myös elokuvassa "The Lost World", joka on Arthur Conan Doylen samannimiseen romaaniin pohjautuva tieteisfantasiaseikkailu. Kolme vuotta myöhemmin hän esiintyi päätähtenä elokuvassa "The Matinée Idol", nuoren Frank Capran ohjaamassa romanttisessa komediassa.


title: Bessie Love

text: Love kykeni menestyksekkääseen siirtymiseen äänielokuviin, ja vuonna 1929 hänet palkittiin parhaan naispääosan Oscar-palkinnolla elokuvastaan "Broadwayn sävel". Hän esiintyi myös useissa muissa musikaaleissa mukaan lukien "Hollywood revue 1930" (1929), "Chasing Rainbows" (1930), "Good News" (1930) ja "They Learned About Women" (1931).


title: Bessie Love

text: Vuonna 1932 Loven ura Yhdysvaltojen elokuvamarkkinoilla oli kuitenkin lähtenyt laskuun. Hän muutti 1935 Englantiin ja teki siellä näyttämötyötä ja satunnaisesti elokuvia. Sodan syttyessä hän palasi Yhdysvaltoihin, missä hän työskenteli Punaiselle Ristille viihdyttäen sotajoukkoja. Hän muutti takaisin Britanniaan, jossa hänen pääoleskelupaikkansa sijaitsi, ja jatkoi näyttelemällä pieniä rooleja elokuvayhtiöille sekä Yhdysvalloissa että Britanniassa. Hän esiintyi sellaisissa elokuvissa kuin "The Barefoot Contessa" (1954) Humphrey Bogartin kanssa ja yhdysvaltalaisena turistina "The Greengage Summerissa" (1961), jonka päätähtenä oli Kenneth More. Hän esitti myös pientä roolia yhdysvaltalaisena turistina James Bond -elokuvassa "Hänen majesteettinsa salaisessa palveluksessa" (1969).


title: Bessie Love

text: Loven ura loppui kuitenkin nopeasti, ja hän muutti Yhdysvaltoihin, missä hänellä oli rooleja useissa elokuvissa. Hän teki comebackin 1980-luvulla rooleillaan elokuvassa "Ragtime", Warren Beattyn elokuvassa "Reds" (1981) ja (viimeisessä elokuvassaan) "The Hunger" (1983), jonka päätähtiä olivat Catherine Deneuve, David Bowie ja Susan Sarandon. Elämänsä aikana Love esiintyi yhteensä 131 televisiosarjan jaksossa tai elokuvassa.


title: Bessie Love

text: Love oli naimisissa kerran, vuosina 1929–1935 elokuvatuottaja William Hawksin (joka oli elokuvaohjaaja Howard Hawksin veli) kanssa. Hänellä oli tästä avioliitosta yksi tytär. Love kuoli 87-vuotiaana Lontoossa, Englannissa vuonna 1986.


title: Bessie Love

text: Hänellä on tähti Hollywood Walk of Famessa osoitteessa 6777 Hollywood Blvd.


title: Frank Armi

text: Frank Armi (12. lokakuuta 1918, Portland, Oregon–28. marraskuuta 1992, Hanford, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun kerran vuonna 1954 sijoittuen 19:nneksi.


title: Chuck Arnold

text: Chuck Arnold (30. toukokuuta 1926, Stamford, Connecticut–4. syyskuuta 1997, Santa Ana, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun kerran vuonna 1959 sijoittuen 15:nneksi. Arnold lähti lähtöruudusta 21.


title: Ranskan Grand Prix 1982

text: Ranskan Grand Prix 1982 oli Formula 1 -sarjan osakilpailu, joka ajettiin 25. heinäkuuta 1982 Paul Ricardin radalla. Kilpailun voitti paalupaikalta lähtenyt René Arnoux. Kilpailun neljä ensimmäistä kuljettajaa olivat kaikki ranskalaisia.


title: Juliette Gruber

text: Juliette Gruber (s. 1965 Yhdysvallat) on brittiläinen näyttelijä, joka on näytellyt englantilaisessa televisiosarjan Sydämen asialla Jo Weston-Rowania vuosina 1995–1998. Hänen roolihahmonsa Jo Weston-Rowan poistui sarjasta samaan aikaan Nick Rowanin ja Katie Rowanin kanssa kun he muuttivat kaikki yhdessä Kanadaan vuonna 1998.


title: Alice Jones

text: Alice Rebecca Jones, (s. 4. maaliskuuta 1993 Bradford, Englanti) on englantilainen näyttelijä, joka on näytellyt englantilaisessa televisiosarjassa "Sydämen asialla" konstaapeli Nick Rowanin lasta, Katie Rowania tuotantokausina 1995–1998 yli 30 jaksossa. Kun hän tuli sarjaan hän oli 2-vuotias ja poistuessaan sarjasta hän oli 5-vuotias. Alice on näytellyt myös vuonna 1995 televisiosarjassa "Blood and Peaches".


title: Lukáš Pollert

text: Lukáš Pollert (s. 24. maaliskuuta 1970) on tšekkiläinen koskipujottelija. Hän voitti Tšekkoslovakian edustajana kultaa kanadalaisyksiköiden (C-1) luokasta olympiakultaa Barcelonassa 1992. Atlantan 1996 olympialaisissa hän voitti Tšekin edustajana hopeaa.


title: Louis-Jules Mancini-Mazarini

text: Louis-Jules Mancini-Mazarini (16. joulukuuta 1716 Pariisi – 25. helmikuuta 1798 Pariisi) oli ranskalainen 46. Neversin herttua, diplomaatti, suurlähettiläs, valtioministeri, runoilija ja näytelmäkirjailija. Hän oli myös Ranskan akatemian jäsen.


title: Louis-Jules Mancini-Mazarini

text: Louis-Jules Mancini-Mazarini syntyi Neversin 45. herttuan "François Mancini" ja "Marianne Spinolan" perheeseen. Hän isoisänsä oli Neversin 44. herttuan Philippe Mancini, joka oli puolestaan kardinaali Mazarinin veljenpoika. Isoisän veljiä olivat Ranskan kuninkaan Ludvig XIVhovissa palvelleet Laure-Victoire, Olympe, Marie, Marie Anne ja Hortense Mancini. Isoisän puoliso oli Diane Thianges, kuninkaan rakastajattaren Françoise Athénaïs de Rochechouart de Mortemart'on eli Montespan markiisittaren sisarentytär.


title: Louis-Jules Mancini-Mazarini

text: Hän avioitui Hélène Françoise Angélique Phélypeaux de Pontchartrain (1715-1781) kanssa, joka oli Pontchartrain kreivin Jérôme Phélypeaux'n tytär.


title: Louis-Jules Mancini-Mazarini

text: Hänet valittiin jo 27-vuotiaana Ranskan Akatemian jäseneksi Ludvig XV valtakaudella 8. marraskuuta 1742. Tämän valinnan jälkeen hän toimi Ranskan suurlähettiläänä Roomassa 1748, Berliinissä 1756 ja Lontoossa 1763. Valtioministeriksi hänet nimitti Ludvig XVI vuonna 1787.


title: Louis-Jules Mancini-Mazarini

text: Ranskan vallankumouksen pyöteissä hänet vangittiin terrorin kaudella 1793–1794. Hän kuoli 82-vuotiaana vuonna 798.


title: Europoort

text: Europoort on Rotterdamin satamaan kuuluva satama-alue ja teollisuusalue Rotterdamissa, Alankomaissa. Satama rakennettiin vuosina 1958–1981 Reinjokeen kuuluvan Nieuwe Maas -joen suuhaaralle. Satamaan voivat tulla alukset, joiden syväys on enintään 24 metriä.


title: Europoort

text: Europoortin alueella on paljon raskasta teollisuutta, kemianteollisuutta ja öljynjalostamoita. Alueella käsitellään myös kontteja, uusia moottoriajoneuvoja ja irtolastia, kuten rautamalmia ja kivihiiltä. Satama-alueelta löytyy myös telakka.


title: Gregg Berger

text: Gregg Berger (s. 10. joulukuuta 1950 Saint Louis, Missouri) on yhdysvaltalainen ääninäyttelijä, joka sai Annie-ehdokkuuden animaatiosarjasta "Duckman".


title: Gregg Berger

text: Berger on tehnyt äänirooleja 1980-luvulta lähtien, joista ensimmäinen oli "Smurffeissa". Videopeleihin hän on tehnyt äänirooleja vuodesta 1994 lähtien ollen muun muassa Möykyn äänenä "ssa", muutamissa Tähtien sota -aiheisissa peleissä, kuten "issa". Muita pelejä ovat muun muassa "", "Call of Duty", "", "Kingdom Hearts II" sekä "", jossa Berger toimi Kingpinin äänenä.


title: R3-moottori

text:
Rivi-3 tai rivikolmonen (I3) on polttomoottori, jonka kolme sylinteriä sijoitettuna yhteen riviin.
Suurimmassa osassa rivikolmosia kampiakselin kulma on 120 astetta, joten ne ovat tasapainossa; siinä on kuitenkin päästä päähän värinää. Värinää voidaan vähentää tasapainoakselilla.


title: R3-moottori

text:
Käytettävien moottorien iskutilavuus on yleensä noin yksi litra. Pikkuautoissa niitä käytetään yleensä perusversioissa. Pienin rivikolmonen oli 543 cm³ Suzuki "F5A" vuoden 1982 Suzuki Cervossa. Smart valmistaa pienintä ikinä tehtyä 799 cm³ kokoista diesel-rivikolmosta.
Suurin osa rivikolmosista on iskutilavuudeltaan alle 1,2-litraisia, suurin bensiinimoottori on Volkswagenin 1 198 cm³. Alfa Romeolla oli vuonna 1984 Alfa Romeo 33 -mallissa 1,8-litrainen (1 779 cm³) turbodiesel, suurin koskaan autokäyttöön valmistettu rivikolmonen. Moottoripyörävalmistajista rivikolmoseen tunnetusti kiintynein on Brittiläinen Triumph, joka on kautta aikojen pitäytynyt sen käytössä vähäisen tärinän ja persoonallisen käyntiäänen vuoksi. Rivikolmosia käytetään myös traktoreissa ja veneissä.


title: 1-sylinterinen moottori

text: 1-sylinterinen moottori koostuu vain yhdestä sylinteristä. Kyseessä on yksinkertaisin rakenne, joka on mahdollinen otto- ja dieselmoottorille. Autoissa yksisylinteriset moottorit ovat nykyään jo historiaa, mutta esimerkiksi mopoissa ja ruohonleikkureissa ne ovat hyvin yleisiä. Autoilun alkuaikoina lähes kaikki moottorit olivat yksisylinterisiä, mikä teki moottoreista helposti huollettavia ja halpoja valmistaa. Ongelmana oli isot sylinterit ja epätasainen käynti.


title: 1-sylinterinen moottori

text: Verrattuna monisylinterisiin, yksisylinterisellä moottorilla on monia etuja. Se on pääasiassa yksinkertainen ja taloudellinen rakenne. Monisylinterisissä moottoreissa joudutaan usein käyttämään tasapainoakseleita tai painoja värinöiden poistamiseksi. Suurin miinus 1-sylinteriselle on sillä oleva suhteellisen pieni tehopainosuhde.


title: 1-sylinterinen moottori

text: Jotkin varhaiset autot kuten Cadillac 1906 malli K ja vuoden 1907 L- ja M-mallit käyttivät 1-sylinteristä moottoria. Eurooppalaisista autoista voidaan mainita vuosina 1955–1962 valmistettu pieni BMW Isetta.


title: 1-sylinterinen moottori

text: Moottorityyppi on ollut suosittu myös venekäytössä. Nykyään yleisin kohde on 50 cm kaksitahtimoottori monissa moottoripyörissä ja mopoissa.


title: Fredrik August I

text: Fredrik August I (saks. "Friedrich August I", syntymänimeltään Fredrik (Friedrich) Augustus Joseph Maria Anton Johann Nepomuk Aloys Xavier, 23. joulukuuta 1750 – 5. toukokuuta 1827) oli Saksin kuningas. Hänen vanhempansa olivat Saksin vaaliruhtinas Fredrik Kristian ja Baijerin prinsessa Maria Antonia Walpurgis.


title: Fredrik August I

text: Fredrik August I oli ensin Saksin vaaliruhtinas nimellä Fredrik August III vuodesta 1763. Hän liittyi Napoleonin puolelle, kun tämä oli voittanut Preussin vuonna 1806. Tästä kiitollisena Napoleon antoi hänelle kuninkaan arvonimen. Vuodesta 1806 hän oli Saksin kuningas nimellä Fredrik August I. Osoittaakseen kiitollisuutta Napoleonille hän yhtyi tämän johtamaan saksalaisten valtioiden Reinin liittoon, ja seuraavana vuonna Fredrik August I sai Napoleonilta hallittavakseen Varsovan suurherttuakunnan. Leipzigin taistelussa Fredrik August I:n joukot siirtyivät kuitenkin Napoleonin vastustajien puolelle, kun taas kuningas itse joutui näiden vangiksi. Vuonna 1815 päättyneen Wienin kongressin päätöksen mukaan Fredrik August I:n oli luovutettava Preussille suuria alueita.


title: Fredrik August I

text: Lapsetonta Fredrik Augustia seurasi hallitsijana hänen nuorempi veljensä Anton.


title: Nirkot

text: Nirkot ("Notodontidae"), aikaisemmalta nimeltään hammaskehrääjät, on keskikokoisten, yöaktiivisten perhosten heimo.


title: Nirkot

text: Nirkkolajien siipiväli vaihtelee 20–100 mm. Heimon yhdistävänä piirteenä säärissä sijaitsevien okien kärkiosat ovat sahalaitaiset ja keskiruumiin takaosassa sijaitsevaan kuuloelimeen liittyy "bulla"ksi kutsuttu osa. Myös toukkien pinnan sukasten sijainnit ja toukan suuosat ovat heimolle tunnusomaiset. Takaruumiin neljännen jaokkeen vatsakilpeen liittyy kannuksia, joissa on litteitä, suomumaisia karvoja. Aikuisina perhosina nirkot ovat rotevatekoisia, kapeasiipisiä ja huomattavan karvaisia lajeja. Takasiivet ovat huomattavasti etusiipiä lyhyemmät ja kiinnittyvät etusiipeen frenulumin avulla. Imukärsän kehitysaste vaihtelee ja koiraiden tuntosarvet ovat kaksoiskampamaiset. Useimmat nirkot ovat harmaanruskeita ja lentävät öisin, mutta värikirjo kattaa myös valkoisia ja kellansävyisiä lajeja. Muutamilla trooppisilla lajeilla on hopeanhohtoisia täpliä. Poikkeuksena tähän "Dioptinae"-alaheimossa on päiväaktiivisia, värikkäitä lajeja. Lepäävän perhosen siivet asettuvat kattolaskuisesti takaruumiin sivuille.


title: Nirkot

text: Nirkkotoukkien ulkonäkö on hyvin vaihteleva. Monilla lajeilla toukat ovat karvattomia, mutta joskus niissä on poltinkarvoja tai erilaisia kyhmyjä ja nystermiä. Useimmat lajit elävät yksin, mutta etenkin kulkurinirkoilla toukat muodostavat suuria laumoja. Toukat ovat usein myrkyllisiä. Uhattuna niillä on lajille tyypillinen uhkausasento. Ne voivat tehdä nopeita liikkeitä ja ruiskuttaa muurahaishappoa ja ketoneita sisältävää eritettä uhkaajan päälle Toukilla on myös omalaatuinen lepoasento, jossa molemmat päät ovat irti alustasta. Toukka rakentaa löyhän kotelokehdon ja koteloituu joko maanpinnalle tai heti maanpinnan alle.


title: Nirkot

text: Nirkkoja tavataan kaikkialla maailmassa Antarktista, Uutta Seelantia ja Tyynenmeren saaria lukuun ottamatta. Useimmat lajit elävät tropiikissa. Heimoon kuuluu maailmanlaajuisesti noin 3500 lajia, joista 450 tavataan palearktisella alueella ja 47 Euroopassa.


title: Nirkot

text: Suomesta nirkkolajeja on tavattu 26, joista yksi on harhailija.


title: Saksan Grand Prix 1982

text: Saksan Grand Prix 1982 oli Formula 1 -sarjan osakilpailu, joka ajettiin 8. elokuuta 1982 Hockenheimringillä Saksassa. Kilpailun voitti Ferrarilla ajanut Patrick Tambay, jolle voitto oli uran ensimmäinen.


title: Saksan Grand Prix 1982

text: Didier Pironi loukkaantui vakavasti lauantain aika-ajossa kolaroituaan Alain Prostin kanssa eikä päässyt osallistumaan kilpailuun.


title: Alppisauva

text: Alppisauva on Euroopan vuoristoseuduilla yleisesti käytetty apuväline vaikeassa maastossa liikkumiseen. Sauvaa käytetään antamaan lisävoimaa nousuissa, tukena jyrkissä laskuissa ja tasapainon lisääjänä esimerkiksi vedessä kahlattaessa tai kivikossa. Se voi toimia myös teltan salkona. Levätessä sauvaan voi nojata. Sauvaa pidetään kiinni varresta, ei päästä.


title: Alppisauva

text: Sauva on noin 1,8 metriä pitkä ja tehty vahvasta ja sitkeästä puulajista; alppikuusi on erittäin tavallinen. Sauvassa on yleensä rautakärki ja joskus myös pituusmittayksiköt.


title: Alppisauva

text: Robert M. Pirsig esittää teoksessa Zen ja moottoripyörän kunnossapito seuraavan kuvauksen omatekoisen, haapapuisen vaellussauvan käytöstä: "Nyt haapasauvoille on käyttöä ja Chris alkaa kiinnostua omastaan. Rinkan vuoksi painopiste on yläruumiissa, ja keppi on hyvä tuki kaatumista vastaan. Ensin lasketaan jalka tukevasti maahan, sitten painetaan maahan keppi, sitten heilahdetaan kepin varassa ylös ja vedetään henkeä kolme kertaa, sitten otetaan seuraava askel, painetaan keppi tukevasti maahan ja heilahdetaan ylös..."


title: Alppisauva

text: Sauvaa käytetään apuvälineenä nimenomaan vuoristoseudulla liikuttaessa; varsinaisessa vuorikiipeilyssä sitä ei yleensä käytetä, koska se olisi tiellä nimenomaan jyrkimmissä nousuissa; sen sijaan silloin, kun varsinaisia kiipeilyvälineitä eli hakkuja, köysiä ja kalliohakoja ei tarvita, alppisauva on erinomainen apuväline.


title: Eemshaven

text: Eemshaven on syväsatama Eemsmondin kunnassa, Groningenin provinssissa, Alankomaissa.


title: Eemshaven

text: Vuonna 1968 Alankomaiden hallitus ilmoitti Ems-joen suulla sijaitsevan Eemsmondin seudun olevan alueen talouden kannalta tärkeä ja korosti Eemshavenin rakentamisen tärkeyttä. Eemshaven avattiin virallisesti vuonna 1973, ja avaajana toimi Alankomaiden kuningatar Juliana. Vuonna 2004 satama-alueelle alettiin rakentaa biodieseltehdasta.


title: Internationale Automobil-Ausstellung

text: Internationale Automobil-Ausstellung (eli Frankfurtin autonäyttely) (IAA) on parittomina vuosina Frankfurtissa ja parillisina vuosina Hannoverissa syyskuun loppupuolella järjestettävä järjestettävä autonäyttely. Näyttelyn pinta-ala on noin 22 hehtaaria ja kävijöitä näyttelyssä on noin miljoona. Autojen lisäksi IAA:ssa ovat esillä muun muassa autoteollisuuden osatoimittajat ja varusteet/virityspajat. Parittomina vuosina esitellään henkilöautoja ja parillisina hyötyajoneuvoja.


title: Internationale Automobil-Ausstellung

text: IAA:ssa ovat esillä lähinnä vain Saksassa myytävät merkit. Useimmat valmistajat keskittävät seuraavan mallivuotensa autojen esittelyn kyseiseen näyttelyyn.


title: Internationale Automobil-Ausstellung

text: Vuonna 2007 järjestetyssä näyttelyssä kantavana teemana oli ympäristöystävällisyys. Monet valmistajat esittelivät eri teknologiaa käyttäviä vähäpäästöisiä automalleja.


title: Internationale Automobil-Ausstellung

text: Vuonna 2007 pidetty näyttely oli järjestyksessään 62:s.


title: Highland Glory

text: Highland Glory on norjalainen power metal -yhtye, joka perustettiin vuonna 2001. Yhtye on Norjan ensimmäisiä power metal -yhtyeitä.


title: Fáris

text: Fáris (; virallisesti Δημοτική Ενότητα Φάριδος, "Dimotikí Enótita Fáridos") on yksi Spártin kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 3 846 (vuonna 2011).


title: Fáris

text: Fáris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Karyéen, Mystráksen, Oinoúntaksen, Pellánan ja Therápneen kanssa.


title: Fáris

text: Fáriksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: North American International Auto Show

text:
North American International Auto Show (NAIAS) on jokavuotinen autonäyttely, joka järjestetään Detroitissa, Michiganissa. Ensimmäisen kerran se järjestettiin vuonna 1907
Beller's Beer Gardenissa, Riverside Parkissa ja se on järjestetty joka vuosi lukuun ottamatta vuosia 1943–1952. Detroit Auto Show nimettiin uudelleen (North American International Auto Show) vuonna 1989. Vuodesta 1965 se on järjestetty Cobo Centerissä, joka on pinta-alaltaan n. 93 000 m². Näyttely on tärkeä, sillä Detroitissa
sijaitsevat kolme suurta amerikkalaista: Chrysler, Ford ja General Motors.


title: Kytkeytyneisyys

text:
Kytkeytyneisyys on kompleksisuusteorian peruselementti. Kytkeytyneisyydellä tarkoitetaan sitä, että kompleksisen systeemin osat ovat jatkuvassa yhteydessä sekä toisiinsa että ympäristöönsä, minkä johdosta yksinkertaisilta vaikuttavista asioista voi kehkeytyä kompleksisia kokonaisuuksia. Osien kytkeytyneisyydestä johtuen kompleksisen systeemin kehityspolkuja on lähes mahdotonta ennakoida.
Kytkeytyneisyys merkitsee sitä, että ekosysteemissä jokaisen yksittäisen toimijan tekemä valinta vaikuttaa aina muihin toimijoihin sekä koko ekosysteemiin.


title: Mobilisti (lehti)

text: Mobilisti on vanhoihin ajoneuvoihin keskittynyt aikakauslehti. Kahdeksan kertaa vuodessa ilmestyvän lehden päätoimittajana on Jan Enqvist. Lehden sisarpainos on "Mobilisti Senior", joka painottuu sisällöllään ennen vuotta 1962 julkaistuun kuvamateriaaliin.


title: Mobilisti (lehti)

text: "Mobilisti"-lehden on perustanut museoautoharrastaja Kai L. Bremer vuonna 1979. Hän toimi myös pitkään lehden päätoimittajana.


title: Mobilisti (lehti)

text: Autojen lisäksi "Mobilisti"-lehti on käsitellyt myös muita liikkumismuotoja, jopa meriliikenteen historiaa. 1990-luvun puolessavälissä, kun "Mobilisti" julkaisi sadannen numeronsa, lehden levikki oli runsaat 15 000 kappaletta. 2010-luvulla se on ollut noin 25 000.


title: Taito Mäkelä

text: Taito Mäkelä (21. syyskuuta 1913 Loviisa – 16. toukokuuta 1974) oli suomalainen näyttelijä.


title: Taito Mäkelä

text: Taito Mäkelä näytteli ainakin Turun Työväen Teatterissa ja Turun kaupunginteatterissa. Mäkelä oli naimisissa näyttelijä Senni Niemisen kanssa vuodesta 1952 lähtien. Nieminen ja Mäkelä loivatkin legendaarisen parin ”Sandra ja Arvidy”, jotka esiintyivät radiossa ja estradeilla. Mäkelä nähtiin myös vierailijana televisiosarjassa "Hilma ja Akseli", jossa Nieminen esiintyi Hemmo Airamon rinnalla.


title: Taito Mäkelä

text: Vaikka Mäkelä oli taitava ja merkittävä näyttelijä, hänen elokuvauransa jäi teatteriuraan verrattuna vaatimattomaksi. 15 elokuvaroolia, esimerkiksi Arvidyn rooli elokuvassa "Nuoruus vauhdissa" (1961), kuitenkin jättivät Mäkelästä muiston valkokankaalle. Ensimmäisen kerran hänet nähtiin valkokankaalla vuonna 1936, viimeisen kerran 1963.


title: Taito Mäkelä

text: Mäkelän veli oli näyttelijä Toivo Mäkelä.


title: Taito Mäkelä

text: Senni Niemisen ja Taito Mäkelän pitkäaikainen liitto päättyi vuonna 1970 Niemisen kuolemaan. Mäkelä kuoli neljä vuotta myöhemmin.


title: Gradius

text: Gradius (, tunnettu myös nimellä Nemesis) on Konamin kehittämä ja vuonna 1985 julkaisema sivuttain vierivä ampumapeli. Pelissä ohjataan avaruusalusta, ammutaan vihollisaaltoja ja kerätään parempaa aseistusta. Peli julkaistiin aluksi kolikkopelinä ja käännettiin sitten useille kotikoneille.


title: Gradius

text: "Gradius" on saanut 14 jatko-osaa, joista uusin, "Gradius V", julkaistiin vuonna 2004 PlayStation 2:lle. Konami on myös tehnyt kuusiosaisen "Parodius"-pelisarjan, joka parodioi "Gradiusta" ja muita Konamin pelejä.


title: Gradius

text: Peli oli yksi marraskuussa 2016 julkaistun Nintendo Classic Mini -pelikonsolin peleistä.


title: Gradius

text: Pelissä pelaaja ohjastaa Vic Viper -nimistä hyperavaruushävittäjää tavoitteenaan tuhota ilkeät Bacterionit ja pelastaa Gradiuksen kansa. Tässä tehtävässä pelaaja auttavat lasertykit, ohjukset, suojelevat voimakentät ja aika-avaruutta manipuloivat laitteet, joiden avulla pelaaja voi väistää vihollisensa.


title: Punaperäkaklattaja

text: Punaperäkaklattaja ("Ortalis ruficauda") on eteläamerikkalainen hokkojen heimoon kuuluva kanalintu.


title: Punaperäkaklattaja

text: Linnun pituus on 53–58 cm. Naaras painaa noin 540 g ja koiras noin 640 g. Habitukseltaan ne muistuttavat kalkkunaa, sillä niillä on pieni pää, pitkä pyrstö ja voimakkaat koivet. Höyhenpuku on selkäpuolelta tummanruskea ja alapuolelta vaaleampi. Pää ja jalat ovat harmaat ja alaperä punaruskea tai valkoinen, riippuen alalajista. Äänet ovat voimakkaita, kaklattavia.


title: Punaperäkaklattaja

text: Laji on sosiaalinen ja esiintyy pieninä parvina. Ne yöpyvät perhekunnittain puussa, jolloin parveen kuuluu 2–3 aikuista ja 2–3 nuorta lintua.


title: Punaperäkaklattaja

text: Laji elää Etelä-Amerikan pohjoisosissa Kolumbiassa, Venezuelassa ja näiden edustalla olevissa saarissa Grenadassa, Saint Vincentillä, Grenadiineilla sekä Trinidad ja Tobagolla. Saarille se on ehkä levinnyt ihmisen mukana. Sen elinalueen laajuus on noin 480 000 neliökilometriä ja kanta on vielä elinvoimainen, vaikka metsästyspaine on kova ja kanta on paikoitellen vähentynyt voimakkaasti.


title: Punaperäkaklattaja

text: Lajin elinympäristöjä ovat metsät, pensaikkoiset avomaat ja taimikot sekä vasta kasketut metsät.


title: Punaperäkaklattaja

text: Pesintä alkaa yleensä sadekauden alussa, tavallisesti toukokuussa. Pesintää on havaittu jo tammikuusta alkaen. Risuista rakennettu pesä on yleensä puussa, usein myös maassa. Se pesii usein toisen lajin vanhaan pesään. Naaras munii kolme tai neljä isoa valkoista munaa, joita se hautoo yksin.


title: Punaperäkaklattaja

text: Punaperäkaklattaja ruokailee tavallisesti puussa etsien hedelmiä, kukkia, lehtiä ja siemeniä.


title: Tappaja vastoin tahtoaan

text: Tappaja vastoin tahtoaan ("Killer Instinct") on vuonna 1988 ensi-iltansa saanut yhdysvaltalainen elokuva, jonka ohjasi Waris Hussein. Pääosassa esiintyivät Melissa Gilbert ja Woody Harrelson, sekä Lane Smith, Kevin Conroy ja Fernando López.


title: Tappaja vastoin tahtoaan

text: Elokuvassa nuori väkivaltainen psykopaatti (López) saa apua psykiatrilta (Gilbert).


title: Tappaja vastoin tahtoaan

text: "Video-oppaassa" vuodelta 1994 Bello Romano kutsuu elokuvaa tylsähköksi television rutiinidraamaksi ja antaa sille yhden tähden viidestä, mikä vastaa sanallista arviota ”huono”.


title: Holon

text: Holon on kaupunki Israelin Tel Avivin hallintoaluella. Holon on perustettu vuonna 1925 ja vuoden 2016 lopussa sen asukasluku oli 190 838.


title: Holon

text: Ensimmäiset asukkaat Holonin alueella olivat vuonna 1925 saapuneita juutalaisia siirtolaisia. Vielä tuolloin alue oli hallinnollisesti osa Jaffan kuntaa. 1930-luvulla Agrobank ja Shikkun ostivat maita Holonissa ja alkoivat rakennuttaa asuntoja alueen hiekkadyyneille. Asunnot osoittautuivat pian halutuiksi etenkin Tel Avivin työväenluokan piirissä, sillä Holonissa kauempana keskustasta asuminen oli halvempaa. Vuoteen 1948 mennessä Holonin asukasluku oli kasvanut lukuun 7 000. Israelin itsenäisyyssodan aikana arabit hallitsivat Jaffaa ja eristivät näin Holonin juutalaisten hallitsemasta Tel Avivista. Tarkka-ampujat Tall ar-Rīshin kukkulalla saattoivat tulittaa Holonia, kunnes Jaffa antautui 13. toukokuuta 1948.Sodan jälkeen Holonin hallinnollista aluetta laajennettiin ja uusia kaupunginosia rakennettiin. Hyvien liikenneyhteyksien ja Ashdodin sataman liepeillä sijainneesta Holonista alkoi muodostua myös teollisuuden keskus.


title: Holon

text: Holon on monella tapaa palveluissaan riippuvainen viereisestä Tel Avivista, jossa myös monet paikalliset käyvät töissä. Holonissa on kuitenkin myös jonkin verran omaakin teollisuutta. Se tunnetaan esimerkiksi Israelin tekstiiliteollisuuden keskuksena.


title: Holon

text: Holonin asukasluku vuoden 2016 lopussa oli 190 838.


title: Holon

text: Holonin asukkaisiin kuuluu pieni samarialainen yhteisö. Holonin ohella ainut toinen samarialainen yhteisö on Kiryat Luzassa Palestiinan alueella.


title: Jaavanhyyppä

text:
Jaavanhyyppä "(Vanellus macropterus)" on erittäin harvinainen lintu – siitä ei ole varmoja havaintoja vuoden 1940 jälkeen. Se on elänyt Indonesiassa, ainakin Jaavan saarella, mahdollisesti myös Timorilla. Tyypillistä elinympäristöä ovat suoalueet jokien suistoissa.
Jaavanhyyppä on 27–29 cm pitkä pitkäjalkainen kahlaaja. Sen vartalo on tummanharmaa, pää lähes musta, naamassa keltainen tai valkoinen alue. Jalat ovat oranssit tai keltaiset.


title: Blasius Merrem

text: Blasius Merrem (4. helmikuuta 1761 Bremen–23. helmikuuta 1824 Marburg) oli saksalainen luonnontieteilijä ja Duisburgin yliopiston professori.


title: Blasius Merrem

text: Merrem opiskeli Göttingenin yliopistossa Johann Friedrich Blumenbachin alaisuudessa. Hän sai vaikutteita myös Peter Simon Pallasin kirjoituksista. Hän erikoistui eläintieteeseen - matelijoihin ja sammakkoeläimiin - ja erityisesti lintutieteeseen. Ensimmäisenä ornitologina hän ehdotti lintujen jakamista kahteen alaluokkaan, "Ratitae" eli sileälastaiset eli lentokyvyttömät linnut ja "Carinatae" eli lentävät linnut. (Nykyisin kaikki elossa olevat lintulajit luetaan kuuluviksi "Carinatae"-luokkaan). Jaottelu sisältyi hänen lintujen luokittelua käsittelevään teokseensa "Tentamen Systematis Naturalis Avium" (Berliini 1816).


title: Blasius Merrem

text: Merrem nimesi ja kuvaili linnuista muun muassa sakujen suvun "Penelope" 1786 sekä kettusirkun ("Passerella iliaca") ja loissorsan ("Heteronetta atricapilla").


title: Project Eden

text: Project Eden on räiskintä- ja seikkailupeli PC:lle ja PlayStation 2:lle. Pelissä voi pelata ensimmäisestä- tai kolmannesta persoonasta. Pelaaja pelaa neljällä eri UPA:n (Urban Protection Agency) jäsenellä, jotka valvovat suurkaupunkia, jonka syövereissä piileksii monta vaarallista rikollista. Pelissä on 10 tasoa, kaikki pitkiä, täynnä vihollisia.


title: Project Eden

text: Peli alkaa siitä, kun kaupungin ainoan kuitulihan tuottajatehtaan Real Meatin teknikot yöllä salaperäisesti katoavat. UPA:n Carterin joukko lähtee tutkimaan tapausta ja haastattelee ensin paikallista yövartijaa, joka väittää kuulleensa ensin hirveää ääntä ja sitten ei mitään. Hän kertoo jengistä nimeltä Dead Head Gang. He ovat luurankonaamioihin pukeutuvia rikollisia, jotka tuhoavat yöllä läheistä Century Plaza-ravintolaa. Carterin joukko alkaa tutkia tapausta. He saavat selville, että tämän takana onkin jotain muuta kuin Dead Head Gang. He löytävät Real Meat-tehtaan konehuoneesta outoja ötököitä, joita he kutsuvat "viruksiksi". He löytävät Dead Head Gangin päämajan, mutta löytävätkin samalla outojen hirviöiden piilopaikan. Joku luo hirviöitä jossain, mutta kuka?


title: Miekkailu kesäolympialaisissa 1924

text: Pariisin kesäolympialaisissa 1924 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa floretissa.


title: Immingham

text: Immingham (puhekielessä Ming tai Ming-Ming) on kaupunki North East Lincolnshiren yhden tason hallintoyksikössä Englannissa. Asukkaita kaupungissa on noin 12 200. Kaupunki sijaitsee Humber-joen etelärannalla kymmenen kilometriä suuremmasta Grimsbyn kaupungista pohjoiseen.


title: Immingham

text: Imminghamia lähinnä oleva rautatieasema sijaitsee Habroughin kylässä. Kylän kautta pääsee junalla Cleethorpesiin ja Manchesteriin.


title: Immingham

text: Grimsbyn ja Imminghamin satama on rahtimäärältään Iso-Britannian suurin merisatama.


title: Kaukana tasapainosta

text: Ilmaisulla kaukana tasapainosta tarkoitetaan systeemin epätasapainotilaa, jossa systeemin rajoja ja rakenteita koettelevat ulkoiset paineet. Kompleksisuusteoriassa kysymys on järjestelmistä, jotka vaihtavat energiaa, materiaa tai informaatiota ympäristönsä kanssa ja jotka kykenevät luomaan epätasapainosta uusia rakenteita ja järjestystä. "Kaukana tasapainosta" voidaan ymmärtää myös systeemin sisäiseksi ristiriidaksi ja itseorganisoitumisen välttämättömäksi edellytykseksi.


title: Aina (yhtye)

text: Aina on hollantilais-suomalainen yhtye, joka perustettiin Hollannissa 2004. Hollannissa työskentelevä suomalainen laulaja-laulunopettaja Pauliina May (Pauliina Pohjanheimo) tapasi säveltäjä-pianisti Izak Boomin. Boom oli kiinnostunut suomalaisesta lyriikasta ja pyysi Pauliina Maytä kokoamaan suomalaisia runoja, joita hän voisi säveltää. May valitsi Eino Leinoa, Kalevalaa ja Kanteletarta. Izak Boom sävelsi parikymmentä runoa. Sävellyksiä tulkitsemaan koottiin yhtye, johon muusikoiksi tulivat trumpetisti Sybren van Doessum, suomalainen Hollannissa asuva basisti Mikko Karjalainen, pianisti Izak Boom ja laulaja Pauliina May.


title: Aina (yhtye)

text: Aina on pitänyt Hollannissa lukuisia konsertteja. Kaikki laulut esitetään suomeksi, ja Pauliina May kääntää laulujen sisällön hollanniksi tai englanniksi. Aina esiintyi mm. helmikuussa 2007 Akseli Gallen-Kallelan näyttelyn avajaisissa Groningenissa ja Suomen itsenäisyyden 90-vuotisjuhlassa Haagissa 2007. Aina on esiintynyt myös Kajaanin Runoviikolla 2004 ja 2005 , Multian Lovisa Charlottan kirkossa 2004 sekä Keuruun vanhassa kirkossa ja Pukkilan Kohisevassa 2005. Osa Ainasta eli Duo Pauliina May ja Izak Boom kutsuttiin esiintymään hollantilaisen Geuzen-säätiön Geuzen-mitalin jakotilaisuuteen Vlaardingenin Suureen kirkkoon (Grote Kerk) 13.3.2008. Mitali luovutettiin presidentti Martti Ahtisaarelle hänen rauhantyöstään. Tilaisuutta kunnioitti läsnäolollaan kuningatar Beatrix.


title: Aina (yhtye)

text: Heinäkuussa 2008 Aina konsertoi Suomussalmen musiikkijuhlilla Ämmänsaaren kirkossa ja Kajaanin kirkossa.


title: Aina (yhtye)

text: Keväällä 2006 hollantilainen levy-yhtiö Munich Records julkaisi yhtyeen CD:n "Aina Leino", joka sisältää yksinomaan Eino Leinon runoja. Levyn tuottivat Izak Boom ja suomalainen Sunny Notes Oy. Ainan Leino-levyn vihkosen englanninkieliset käännökset on tehnyt Hanna Kolari.


title: Aina (yhtye)

text: Aina Leino -CD (BMCD 496, Hollanti). Runot Eino Leino, sävellykset Izak Boom. Suomalainen jakeluyhtiö Töölön Musiikkitukku


title: Peter Benson

text: Peter Henry Benson (3. huhtikuuta 1943 Wallasey, Cheshire – 6. syyskuuta 2018) oli brittiläinen näyttelijä, joka on tullut tunnetuksi englantilaisesta televisiosarjasta "Sydämen asialla". Hän näytteli sarjassa Bernard ”Bernie” Scripps -nimistä hautausurakoitsijaa vuodesta 1995 lähtien.


title: Peter Benson

text: Suomessa nähdyistä muista televisiosarjoista Benson on näytellyt myös sarjassa "Kaikenkarvaiset ystäväni" (Bernard Wain), 1990-luvun alun komediasarjassa "Kyllä Jeeves hoitaa" yhden jakson verran vuonna 1992, komediasarjassa "Musta kyy" (Henrik VII:n roolissa 1983) sekä sarjoissa "Doctor Who", "Kyläsairaala" ja "Elämä käsissä". Britanniassa hänet tunnetaan myös televisiolle tehdyistä Shakespeare-tulkinnoistaan.


title: Peter Benson

text: Benson kuoli lyhyen sairauden jälkeen 75-vuotiaana 6. syyskuuta 2018.


title: Butch Hartman

text: Elmer Earl Hartman IV (s. 10. tammikuuta 1965 Highland Park, Michigan) on yhdysvaltalainen animaattori, käsikirjoittaja, ohjaaja ja tuottaja, joka tunnetaan parhaiten luomistaan animaatiosajoista Timmy ja haltijakummit ja Danny Phantom ja myös T.U.F.F. Puppy. Hän oli myös paljon osallisena Johnny Bravon käsikirjoittamisessa ja ohjaamisessa.


title: Butch Hartman

text: Hartman syntyi Highland Parkissa, Michiganissa Elmer Earl Hartman III:lle ja Carol Davisille vuonna 1965. Hän vietti lapsuutensa Rosevillessa, Michiganissa ja teini-ikäisenä New Baltimoressa, jossa Hartman myös valmistui Anchor Bay High Schoolista vuonna 1983. Sittemmin hän opiskeli taidetta California Institute of the Artsissa.


title: Butch Hartman

text: Valmistuessaan California Institute of the Artsista hän sai töitä aluksi Marvel Productionsilta työskentelemään hahmojen suunnittelijana "Pikku ponit" animaatiosarjaan. Tuotantoryhmä kuitenkin siirsi Hartmanin tekemään storyboardeja, mutta sai pian potkut työstään, koska ei osannut tehdä niitä. Sittemmin hän sai töitä Ruby-Spearsilta, jonka jälkeen Hartman työskenteli myös Hanna-Barberan piirrossarjoissa. Hartman työskenteli Ruby-Spearsin tuottamassa Poliisiopistossa, jonka jälkeen hän oli useissa Hanna-Barberan animaatioissa aluksi hahmojen suunnittelijana ja sittemmin animaattorina.


title: Butch Hartman

text: Sittemmin vuodesta 1995 lähtien Hartman työskenteli useammin käsikirjoittajana ja ohjaajana sarjoissa, kuten "Dexterin laboratorio" ja "Johnny Bravo". Tuolloin Hartman sai tarjouksen Nickelodeonilta työstämään uusia piirrettyjä. Hartman kieltäytyi koska työskenteli vielä "Johnny Bravon" parissa. Sittemmin vuoden 1997 alussa Hartman sai potkut yhdessä Seth MacFarlanen kanssa. Hartman päätti yrittää luoda uutta piirrossarjaa nimeltä "Fairly Odd Parents" ja yritti aluksi kaupitella sarjan tuottamista Cartoon Network Studiosille, joka oli korvannut Hanna-Barberan. Yhtiö ei kuitenkaan halunnut tuottaa sarjaa ja Hartman palasi Nickelodeonille, jotka pitivät ideasta ja päättivät tuottaa sarjan. Sarjasta tuli menestynyt piirretty, jota esitettiin vuosina 2001–2006. Tuona aikana sarja voitti muun muassa Emmy-palkinnon hahmojen suunnittelusta. Menestymisen myötä Hartman sai luoda uuden sarjan "Danny Phantom", jota esitettiin vuosina 2004–2007 neljän tuotantokauden verran. Sarja oli useasti ehdolla Annie-palkinnon saajaksi, mutta ei voittanut kertaakaan. Sittemmin Nickelodeon toi "Fairly Odd Parentsin" takaisin kahden vuoden tauolta vuonna 2008, jonka jälkeen se voitti kaksi Emmy-palkintoa lisää. Hartman loi kolmannen sarjansa Nickelodeonille nimeltä "T.U.F.F. Puppy", joka saavutti myös Emmy-palkinnon vuonna 2011 parhaasta taustaväreistä.


title: Major Owens

text: Major Robert Odell Owens (28. kesäkuuta 1936 – 21. lokakuuta 2013 New York) oli yhdysvaltalainen demokraattisen puolueen poliitikko. Hän edusti New Yorkin osavaltiota liittovaltion edustajainhuoneessa vuosina 1983–1993 ja 1993–2007.


title: Major Owens

text: Afroamerikkalainen Owens syntyi Tennesseen osavaltiossa. Hän valmistui Morehouse Collegesta ja Atlanta Universitysta. Hän sai paikan New Yorkin osavaltionsenaatista vuonna 1974.


title: Major Owens

text: Owens valittiin Yhdysvaltain edustajainhuoneeseen vuonna 1982, jolloin hän otti vetäytyvän Shirley Chisholmin pitämän paikan. Hänen viimeinen kautensa päättyi tammikuussa 2007, ja häntä seurasi Yvette Clarke.


title: Major Owens

text: Näyttelijä Geoffrey Owens on poliitikon poika.


title: Polkuriippuvuus

text:
Polkuriippuvuudella viitataan kehitykseen, jossa systeemin aiemmat valinnat vaikuttavat tuleviin valintamahdollisuuksiin. Systeemin valinnat voivat olla luonteeltaan joko mahdollistavia tai rajaavia.
Kompleksisuusteoriassa polkuriippuvuus kytkeytyy läheisesti käsitteisiin "bifurkaatio" ja "mahdollisuuksien avaruus". Kompleksisuusteoriassa perusoletuksena on kehityksen epälineaarisuus, joka ilmenee ennakoimattomina tapahtumina ja bifurkaatiopisteissä avautuvina uusina mahdollisuuksina. Näissä bifurkaatiopisteissä tehdyistä valinnoista puolestaan syntyy polkuriippuvuus, joka ohjaa systeemin myöhempiä valintoja.


title: Paranánara

text: Paranánara ("Anodorhynchus glaucus") on hyasinttiaroihin kuuluva papukaijalaji. Paranánara on äärimmäisen uhanalainen lintu, ja niitä on jäljellä alle 50 yksilöä. Populaatio on pienentynyt pääosin metsästyksen takia, mutta myös elinalueen pienentymisen ja tuhoamisen seurauksena. Paranánara saattaa olla jo kuollut sukupuuttoon, mutta paikalliset asukkaat ovat kuitenkin antaneet toivoa antavia raportteja.


title: Paranánara

text: Paranánara on turkoosinvärinen 70 cm pitkä hyasinttiaralaji, jolla on harmahtava pää. Linnun alapuoli on sinisempi, ja sillä on pitkä turkoosi pyrstö ja suuri nokka. Linnun nokan vierusta ja silmän ympärys ovat keltaiset.


title: Paranánara

text: Lajia voi nykyään tavata enää Paraguayn ja Uruguayn välisillä alueilla, pääosin Argentiinassa. Laji julistettiin jo sukupuuttoon kuolleeksi, kunnes paikalliset asukkaat väittivät nähneensä paranánaran, joten laji julistettiin äärimmäisen uhanalaiseksi. Väitettyjä havaintoja on nähty lähinnä suurten jokien lähettyvillä.


title: Paranánara

text: Paranánara syö yleensä palmun pähkinöitä, ja siksi se vaeltelee yleensä palmuisilla ja vähäpuisilla alueilla. Paranánara pesii yleensä jyrkänteille, ja tyypillisesti pesässä on kaksi munaa.


title: Tattoo You

text:
Tattoo You on The Rolling Stonesin vuonna 1981 julkaistu studioalbumi.
Levy sai ilmestyessään kriitikoilta paljon positiivista palautetta ja sitä pidetään usein yhtenä hienoimmista Rolling Stones -albumeista. Lähes kaikki levyn kappaleet ovat vanhoja äänityksiä, jotka eivät olleet mahtuneet aikaisemmille albumeille.


title: Tattoo You

text: Albumin nimen piti alun perin olla yksinkertaisesti "Tattoo". Mick Jagger on kertonut, ettei hänellä ole tietoa siitä, kuinka sana "you" lisättiin nimeen.


title: Tattoo You

text:
"Tattoo You" oli jo kahdeksas perättäinen Yhdysvaltain listaykköseksi noussut Rolling Stones -studioalbumi. Isossa-Britanniassa sijoitus oli korkeimmillaan #2.
Albumilta julkaistu single "Start Me Up" oli top10-hitti Britanniassa (#7) ja Yhdysvalloissa (#2).


title: Tattoo You

text:
A-puoli
B-puoli


title: Mahdollisuuksien avaruus

text: Mahdollisuuksien avaruudella tarkoitetaan systeemille kehityksen solmukohdissa avautuvia vaihtoehtoja. Kompleksisuusteoriassa mahdollisuuksien avaruus kytkeytyy läheisesti käsitteisiin bifurkaatio ja polkuriippuvuus. Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.)" Complex Systems and Evolutionary Perspectives on Organizations: The Application of Complexity Theory to Organizations", ss. 23-50. Pergamon.


title: Outram Bangs

text: Outram Bangs (12. tammikuuta 1863 Watertown, Massachusetts – 22. syyskuuta 1932 East Wareham, Massachusetts) oli yhdysvaltalainen eläintieteilijä.


title: Outram Bangs

text: Hänen vanhempansa olivat Edward Bangs ja Annie Outram (Hodgkinson) Bangs. Nuoruutensa hän vietti Watertownissa ja Bostonissa keräten nisäkkäitä ja lintuja yhdessä vanhemman veljensä Edward A. Bangsin kanssa.


title: Outram Bangs

text: Bangs opiskeli Harvardin yliopistossa 1880–1884. Hänestä tuli Harvardin museon soveltavan eläintieteen nisäkäsosaston intendentti vuonna 1900. Hän lähetti keräilijöitä Keski-Amerikkaan hankkimaan museolle lintuja. Vuonna 1908 hänen 24 000 nahan erinomainen lintukokoelmansa esiteltiin museossa. Tästä lähtien hän ryhtyi toden teolla kehittämään museon lintukokoelmia, saattaen ne lopulta maailman parhaiden joukkoon. Myöhemmin hän erikoistui keräämään Kiinan linnustoa ja museon kiinalaisten lintujen kokoelman oli maailman parhain ja Bangs alan arvostetuin tutkija.


title: Outram Bangs

text: Bangsin kirjallinen tuotanto käsitti 275 kirjoitusta. Hän oli American Ornithologists' Unionin jäsen vuodesta 1884.


title: Outram Bangs

text: Bangs kuvaili ja nimesi linnuista muun muassa kolumbiansakun ("Penelope perspicax"). Hänen kunniakseen on nimetty santamartanluura ("Grallaria bangsi") ja kolumbianvuoritangaroiden suku ("Bangsia").


title: Psyko – Kaikki levytykset 1977–1980

text: Psyko – Kaikki levytykset 1977–1980 on suomalaisen Paajasen kokoelmalevy, joka sisältää Paajasen albumit "Poste Restante" (1978) ja "Psyko" (1979), "Yläkerran psyko" -singlen (1980) sekä kolme aiemmin julkaisematonta studioäänitystä vuosilta 1979-1980. Sen julkaisi Rocket Records 24. lokakuuta 2007.


title: Ahriman’s Prophecy

text: Ahriman’s Prophecy on Amaranthin tekemä 16-bittinen RPG (Role Playing Game), jonka pelaamiseen vaaditaan korkeintaan seitsemää näppäintä (nuolet, enter, space ja esc).


title: Ahriman’s Prophecy

text: Peli alkaa Eldenin kylässä, kun pelin päähenkilö, nuori punapäinen tyttö nimeltä Talia Maurva saavuttaa merkittävän iän ja hänet lähetetään kylän ulkopuolella asustelevan erakon (Avrail) puheille nimettäväksi tulevaan ammattiinsa. Talia näkee oudon näyn, jonka seurauksena Avrail käskee Talian mantereelle, Thaisissa sijaitsevaan Sodan ja Magian kouluun. Näyssä vieraan maan prinssin veli valmistautuu kutsumaan kuolleista demonin, Ahrimanin, jonka avulla hän voisi hallita maailmaa. Talia lähtee, ja kylästä hän ottaa mukaansa suojakseen sepän oppipojan Devin Perryn.


title: Ahriman’s Prophecy

text: Thaisiin on pitkä matka, ja sen varrella Talia ja Devin joutuvat taistelemaan villieläimiä vastaan ja tapaavat ihmisiä. Thaisissa he tutustuvat mm. prinsessa Aliceen, joka haluaisi soturiksi, mutta jonka hänen kuninkaalliset vanhempansa aikovat sinnikkäästi naittaa naapurimaan prinssille. Lopulta Sodan ja Magian koulussa, jossa vierähtääkin kolme vuotta, Devin saa miekkailijan koulutuksen ja Taliasta paljastuu lahjakas maagikko, ja niin kaksikon voitokas retki voi lopulta kunnolla alkaa.


title: Ahriman’s Prophecy

text: Peli etenee keskustelun, tappelemisen ja lukemattomien pikkutehtävien suorittamisen kautta. Päätehtävänä on hankkia seitsemän jalokiveä (kuoleman, tulen, veden, maan, intohimon ja unen), joista lopulta loihditaan maaginen Agea, taikakivi jolla voi tuhota Ahrimanin ja pelastaa maailman.


title: Donkey Kong Land III

text: Donkey Kong Land III on kolmas ja viimeinen peli Donkey Kong Land -pelitrilogiassa Game Boylle. Sen kehitti Rareware ja julkaisi Nintendo. Peli ilmestyi vuonna 1997. Se on osittain jatko-osa ja osittain uudelleensovitus Super Nintendo Entertainment System -konsolipelille .


title: Donkey Kong Land III

text: Pelissä etsitään kadonnutta maailmaa suuren löytöpalkkion toivossa. Donkey Kong ja Diddy Kong ovat jo aloittaneet etsinnät, Dixie Kong ja hänen pieni serkkunsa Kiddy Kong lahtevät heidän peräänsä.


title: Rok Petrovič

text: Rok Petrovič (5. helmikuuta 1966 Ljubljana, Slovenian ST – 16. syyskuuta 1993 Vela Luka, Kroatia) oli Jugoslaviaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986.


title: Rok Petrovič

text: Petrovič voitti nuorten MM-kilpailuissa Sestrieressä 1983 kultaa pujottelussa ja pronssia suurpujottelussa. Aikuisten MM-kilpailuissa hän oli Bormiossa 1985 suurpujottelussa seitsemäs sekä Crans Montanassa 1987 suurpujottelussa kahdestoista ja pujottelussa viidestoista. Calgaryn olympialaisissa 1988 hän oli suurpujottelussa yhdeksäs ja pujottelussa yhdestoista.


title: Rok Petrovič

text: Petrovič sijoittui maailmancupissa ensimmäisen kerran kärkikolmikkoon maaliskuussa 1985 oltuaan Park Cityn pujottelukilpailussa toinen. Kaudella 1985–1986 hän voitti pujottelun maailmancupin kokonaiskilpailun voitettuaan Sestrieren, Kranjska Goran, Wengenin, Lillehammerin sekä Heavenly Valleyn osakilpailut. Lisäksi hän oli toinen St. Antonissa ja kolmas Geilossa. Viimeisen kerran hän sijoittui maailmancupissa kolmen parhaan joukkoon oltuaan pujottelussa toinen Kranjska Gorassa joulukuussa 1986.


title: Rok Petrovič

text: Petrovič lopetti uransa keväällä 1989. Hän hukkui sukellusonnettomuudessa Korčulassa, Kroatiassa syyskuussa 1993, vain 27-vuotiaana.


title: Mr. Breathless

text: Mr. Breathless (oik. Marko Julkunen) on espoolainen rock and roll -laulaja ja pianisti. Hän aloitti julkiset esiintymiset vuonna 1989, esittämällä kappaleita sekä englanniksi että suomeksi. Mr. Breathless kruunattiin Rockkuninkaaksi vuonna 1994. Hänen levyillään on vieraillut monia kuuluisia suomalaismuusikoita, kuten Esa Pulliainen, Jorma Kääriäinen, Vesa Anttila ja Topi Sorsakoski. Mr. Breathless on myös keikkaillut paljon mm. Agents-yhtyeen kanssa. Mr. Breathless keikkailee nykyisin soolona sekä Esa Pulliainen C-Combon kanssa.


title: Mr. Breathless

text:
Tuottajana ja kitaristina Mr. Breathlessin levytyksissä toimii Esa Pulliainen.
Vuonna 2008 Mr. Breathless äänitti levyllisen yhden nuoruutensa esikuvan Crazy Cavan and the Rythm Rockers -yhtyeen materiaalia. Levyn nimeksi tuli Mr. Breathless plays Crazy Cavan (Goofin records 6153).
Alkuvuodesta 2010 Mr. Breathless 20-vuotisjuhlakonsertin Helsingissä. Vuoden 2010 alussa julkaistaan myös uudelleen masteroituina Mr. Breathlessin kaksi jo loppuunmyytyä levyä Face It ja Time To Rock samalla levyllä (Goofin Records 6162).
Kesällä 2010 julkaistiin uusin Mr. Breathless albumi Dirty Dirty Feeling (2Saints Records 2SR001)
2011 Mr. Breathless ja Varjokuva -bändi aloittivat yhteisesiintymiset joiden myötä vuonna 2012 julkaistiin Mr. Breathless&Varjokuva Live At Parola (AXR Music AXF147), joka on mielenkiintoinen dokumentti kokoonpanon keikalta huhtikuisena iltana Parolan Satulinna huvikeskuksessa.2015 Mr Breathless ja Esa Pulliainen C Combo julkaisivat uuden Keep On Rockin levyn(Turenki Records)tämä julkaistiin myös LP painoksena joka on Mr Breathlessin ensimmäinen vinyyli levy.


title: Enkelit hei

text: Enkelit hei on suomalaisen Paajasen EP-levy. Sen julkaisi Rocket Records 17. lokakuuta 2007. Alun perin julkaisupäivämäärän piti olla sama kuin "Psyko – Kaikki levytykset 1977–1980" -kokoelmalla, eli 24. lokakuuta, mutta julkaisua aikaistettiin viikolla.


title: Cergy

text: Cergy on kaupunki Ranskan Val-d’Oisen departementissa Pariisin esikaupunkialueella noin 27 kilometrin päässä Pariisista. Kaupungissa on arviolta 61 708 asukasta (vuonna 2013) ja sen pinta-ala on 11,65 neliökilometriä.


title: Cergy

text: Pariisista Cergyyn pääsee junalla (RER A), pysähdyspaikat ovat Cergy-Préfecture, Cergy-Saint Christophe ja Cergy-Le-Haut.


title: Anton Dostler

text: Anton Dostler (10. toukokuuta 1891 – 1. joulukuuta 1945) oli jalkaväenkenraali Saksan armeijassa toisen maailmansodan aikana.


title: Anton Dostler

text: Maaliskuun 22. päivänä 1944, 15 Yhdysvaltain armeijan miestä, mukaan lukien kaksi upseeria, Yhdysvaltain armeijan asepuvuissa, nousi maihin 100 kilometriä pohjoiseen La Speziasta, 250 mailia rintaman taakse. Heidän tehtävänään oli tuhota rautatietunneli Spezian ja Genovan välillä. Kaksi päivää myöhemmin italialaiset fasistit ja saksalaiset sotilaat vangitsivat ryhmän. Heidät kuljetettiin La Speziaan, missä heitä säilytettiin saksalaisen 135. linnoitusprikaatin esikunnan vieressä, jonka johdossa oli saksalainen eversti Almers. Almersin esikunta oli saksalaisen 75. armeijakunnan alainen, päällikkönään Dostler.


title: Anton Dostler

text: Amerikkalaisia kuulusteltiin, jolloin yksi upseereista paljasti tehtävän tarkoituksen. Tieto kulkeutui Dostlerille, joka maaliskuun 25. päivänä lähetti Almersille sähkeen, ja käski teloittaa vangit. Almers yritti useaan kertaan sähkeillä ja puhelinsoitoilla viivyttää teloitusta, mutta Dostler pysyi kannassaan ja amerikkalaiset teloitettiin aamulla 26. maaliskuuta 1944.


title: Anton Dostler

text: Ensimmäisessä liittoutuneiden sotaoikeuden istunnossa toisen maailmansodan jälkeen Dostler tuomittiin kuolemaan sotarikoksista. Häntä syytettiin amerikkalaissotilaiden laittomista teloituksista. Oikeudessa Dostler vain väitti välittäneensä esimiestensä käskyn eversti Almersille. Dostler teloitettiin ampumalla Italiassa joulukuussa 1945.


title: Alexander Löhr

text: Alexander Löhr (20. toukokuuta 1885 – 26. helmikuuta 1947) oli Itävallan ilmavoimien komentaja natsi-Saksan ja Itävallan yhdistymiseen (Anschluss) 1938 saakka. Myöhemmin hän oli Luftwaffen komentajana Balkanilla toisen maailmansodan aikana. Hänen korkein arvonsa oli ilmavoimien kenraalieversti ("Generaloberst der Flieger").


title: Alexander Löhr

text: Löhr syntyi Turnu-Severinissä Romaniassa vuonna 1885. Löhr palveli ensimmäisessä maailmansodassa Itävalta-Unkarin armeijassa 85. jalkaväkirykmentissä pioneeripataljoonan joukkueenjohtajana. Vuonna 1921 hänet ylennettiin everstiluutnantiksi. Vuosien 1923–1934 välillä hän palveli muun muassa eri esikuntatehtävissä ja Itävallan ilmailuministeriössä.


title: Alexander Löhr

text: Vuonna 1938 hänet oli ylennetty kenraaliluutnantiksi. Hän oli Saksan 4. ilmalaivaston komentaja itärintamalla toukokuusta 1939 kesäkuuhun 1942. 4. Ilmalaivasto pommitti Varsovaa syyskuussa 1939. Huhtikuussa 1941 hänen alaisuudessaan olevat Luftwaffen lentoyksiköt tuhosivat Belgradin. Löhr komensi myös Saksan 12. armeijaa heinäkuusta joulukuuhun 1942.


title: Alexander Löhr

text: Tammikuusta elokuuhun 1943 hän oli armeijaryhmä E:n komentajana itärintaman eteläosassa. Löhr vangittiin Jugoslaviassa toukokuussa 1945. Hänet tuomittiin jugoslavialaisten siviilien joukkomurhista kuolemaan ja teloitettiin ampumalla 26. päivänä helmikuuta 1947.


title: Visbyn keskiaikaviikko

text: Visbyn keskiaikaviikko () on vuosittainen keskiaikatapahtuma, joka järjestetään viikolla 32 Gotlannissa ja siellä ensisijaisesti Visbyssä. Tapahtuma on järjestetty vuodesta 1984. Keskiaikaviikon teemana oli monena vuonna Valdemar Atterdagin hyökkäys Visbyyn vuonna 1361, mutta nykyisin teema vaihtelee vuosittain. Tapahtuman aikana järjestetään muun muassa keskiaikaiset markkinat ja turnajaiset sekä keskiaikaisissa vaatteissa "Munkbollen" ja liveroolipeli-piknik.


title: Ronnie Schell

text: Ronald Ralph "Ronnie" Schell (s. 23. joulukuuta 1931) on yhdysvaltalainen näyttelijä, koomikko ja ääninäyttelijä. Hän tuli 1960-luvulla tunnetuksi sarjasta "Gomer Pyle, U.S.M.C." ja on myöhemmin muun muassa ääninäytellyt "Megas XLR:ssä".


title: Mariela Idivuoma

text: Mariela Idivuoma (s. 12. helmikuuta 1976) on ruotsalais–saamelainen toimittaja. Hän työskentelee SVT:llä Ođđasat (saamenkieliset uutiset)-uutisohjelmassa uutistenlukijana.


title: Geneviève Bujold

text: Geneviève Bujold (s. 1. heinäkuuta 1942) on kanadalainen näyttelijä. Hän oli vuonna 1969 ehdolla parhaan naispääosan Oscar-palkinnon saajaksi ja voitti vuonna 1970 Golden Globen.


title: Geneviève Bujold

text: Bujold syntyi Montréalissa, Québecissä, ja vakiinnutti asemansa kansainvälisenä tähtenä viimeistään roolillaan elokuvassa "Tuhannen päivän kuningatar" (1969). Myöhempiä rooleja on ollut muiden muassa elokuvissa "Troijan naiset" (1971), "Naisen kahdet kasvot" (1976), "Kooma" (1978), "Murha tilauksesta" (1979), "Köysi kiristyy" (1984), "Erottamattomat" (1988) ja "Pinokkion seikkailut" (1996).


title: Geneviève Bujold

text: Bujold on esiintynyt myös ranskalaisissa elokuvissa, kuten Alain Resnais'n "La guerre est finiessä" (1966). Hänen oli tarkoitus ottaa vakituinen rooli televisiosarjassa "".


title: Geneviève Bujold

text: Bujold oli vuosina 1967–1973 naimisissa ohjaaja Paul Almondin kanssa. Pari sai yhteisen pojan, ja Genevièvelle on eron jälkeen syntynyt toinen poika, Emmanuel.


title: Rodolphe Meyer de Schauensee

text: Rodolphe Meyer de Schauensee (4. tammikuuta 1901 Rooma – 24. huhtikuuta 1984) oli yhdysvaltalainen lintutieteilijä.


title: Rodolphe Meyer de Schauensee

text: Hänen vanhempansa olivat sveitsiläinen paroni Frederick Meyer de Schauensee ja Matilda Toland.


title: Rodolphe Meyer de Schauensee

text: Hän muutti perheensä mukana Italiasta Yhdysvaltoihin 1913. Hän toimi Luonnontieteiden akatemian ("The Academy of Natural Sciences") lintuosaston intendenttinä Philadelphiassa lähes 50 vuotta. Hän tuli tunnetuksi erityisesti työstään Etelä-Amerikan linnuston tutkimisessa ja teki paljon töitä yhdessä ystävänsä James Bondin kanssa. Hän laajensi akatemian linnunnahkojen kokoelmaa ja otti osaa keräysmatkoille Brasiliaan, Thaimaahan, Burmaan, eteläiseen Afrikkaan, Itä-Intiaan ja Guatemalaan. Hän myös palkkasi keräilijöitä hankkimaan nahkoja eri puolita maailmaa. Hänen aikanaan museon kokoelma karttui 80 000 nahasta 170 000:een.


title: Rodolphe Meyer de Schauensee

text: Hän kuvaili ja nimesi lukuisia uusia lintulajeja, muun muassa perunkypärähokko ("Pauxi unicornis"). Hänen kunniakseen on nimetty ainakin viherlakkitangara ("Tangara meyerdeschauenseei").


title: Rodolphe Meyer de Schauensee

text: Hänen vaimonsa oli Williamina W. Wentz ja heillä oli kaksostyttäret Maude ja Maxine.


title: Vartiolaiva Uisko

text: VL Uisko on Länsi-Suomen merivartiostolle kuuluva vartiolaiva. Uiskon kotisatama on Turku. Henkilöstöä aluksella on 12. Alus on peruskorjattu syksyllä 2006 Uudenkaupungin Työveneen telakalla. Uisko pystyy toiminaan enintään puolen metrin kiintojäässä.


title: Vartiolaiva Uisko

text: Uisko ajoi karille Hangon länsipuolella 8.7.2013.


title: Vartiolaiva Uisko

text: Uiskon tehtäviin kuuluu muun muassa:


title: Vartiolaiva Uisko

text: Aluksen kalustoon kuuluu muun muassa:


title: Seydou Keita

text: Seydou Ahmed Keita (s. 16. tammikuuta 1980 Bamako, Mali) on malilainen jalkapalloilija, joka edustaa italialaista Romaa.


title: Seydou Keita

text: Keita aloitti ammattilaisuransa ranskalaisessa Marseillessa syksyllä 1999, mutta siirtyi pian Lorientiin. Kahden vuoden jälkeen Keita siirtyi Lensiin, jossa hän kohosi aina kapteeniksi asti. 11. heinäkuuta 2007 seura luopui vastahakoisesti avainpelaajastaan hänen solmiessa nelivuotisen sopimuksen Sevillan kanssa. Toukokuussa 2008 hän siirtyi FC Barcelonan riveihin, jonka uusi valmentaja Pep Guardiola halusi Chelseaan myydyn Decon tilalle juuri Keitan.


title: Seydou Keita

text: Vuonna 2012 Keita siirtyi ilmaiseksi Kiinan Dalian Aerbiniin.


title: Seydou Keita

text: Keita pelaa useimmiten puolustavan keskikenttämiehen roolissa, mutta osallistuu silti aktiivisesti pelinrakentamiseen. Keita on fyysisesti erittäin vahva pelaaja, joka taitaa pallonriistämisen puhtaasti, ilman sääntörikkomusta. Hän on myös kuulu voimakkaista kaukolaukauksistaan.


title: Seydou Keita

text: Maajoukkuetasolla synnyinmaataan Malia edustavan Keitan suurin saavutus on vuoden 1999 alle 20-vuotiaiden MM-kilpailuiden kolmas sija.


title: Mark Parrish

text: Mark Parrish (s. 2. helmikuuta 1977 Bloomington, Minnesota, Yhdysvallat) on yhdysvaltalainen uransa lopettanut jääkiekkohyökkääjä. Hän on pelasi urallaan yli 700 NHL-ottelua.


title: Mark Parrish

text: Parrish vakuutti kykyjenetsijät jo ensimmäisellä juniorikaudellaan NCAA:ssa, ja Colorado Avalanche varasi hänet numerolla 79 vuonna 1996. Parrish pelasi kuitenkin vielä yhden kauden NCAA:ssa, ja seuraavan WHL-liigan Seattle Thunderbirdsissä. WHL:ssä hänet valittiin WHL:n läntiseen tähdistökentälliseen.


title: Mark Parrish

text: Viimeisen juniorikautensa loppupuolella Colorado myi oikeutensa Parrishiin Florida Panthersille vaihdossa Tom Fitzgeraldiin. Parrish ehti pelata vielä loppukaudesta yhden AHL-ottelun New Haven Beastissa. Kaudella 1998–99 hän pelasi miltei koko kauden Panthersin kokoonpanossa. Parrish pelasi seuraavan kauden kokonaan Floridassa. Kesällä 2000 Panthers kauppasi hänet Oleg Kvašan kanssa New York Islandersiin. Vaihtokaupassa Panthers sai Olli Jokisen ja Roberto Luongon.


title: Mark Parrish

text: Islandersissa Parrish pelasi ykkös- ja kakkosketjuissa maalintekijänä. Toisella Islanders-kaudellaan NHL-kausi 2001–2002 Parrish rikkoi selvästi vanhat piste-ennätyksensä, kun hän teki 60 pistettä. Hän pelasi kauden aikana myös ssa. Parrish oli Aleksei Jašinin jälkeen Islandersin toiseksi paras pistemies. Islandersissa hän pelasi aina kauteen 2005–06 asti, jolloin Islanders myi hänet Brent Sopelin kanssa Los Angeles Kingsiin, joka puolestaan lähetti Denis Grebeškovin ja Jeff Tambellinin Islandersiin.


title: Mark Parrish

text: Parrish ei pelannut Kingsin riveissä kuin kevään 2006. Kesällä 2006 hän teki viiden vuoden sopimuksen Minnesota Wildin kanssa. Parrish ei kuitenkaan pelannut Minnesotassa kuin kaksi kautta, sillä Wild osti hänen sopimuksensa ulos kesällä 2008. Parrish ei saanut kahden kautensa aikana valmentaja Jacques Lemairen täyttä luottoa ja kaudella 2007–2008 hän jäi muutamia kertoja pelaavan kokoonpanon ulkopuolelle. Wild joutui ostamaan Parrishin sopimuksen ulos, kun joukkueen pelaajabudjetti oli liian lähellä määrättyä palkkakattoa. Parrish pelasi kaudella 2008–2009 Dallas Starsin joukkueessa.


title: Mark Parrish

text: Kaudella 2009–2010 Parrish osallistui Vancouver Canucksin harjoitusleirille, mutta hän ei mahtunut lopulliseen joukkueeseen ja Canucks purki koeaikasopimuksen. Parrish pelasi kaudella AHL:n Norfolk Admiralsissa. Helmikuussa 2010 Tampa Bay Lightning teki yksivuotisen, kaksisuuntaisen sopimuksen Parrishin kanssa, mutta palautti Parrishin takaisin Norfolkiin. Kaudeksi 2010–2011 hän siirtyi Buffalo Sabresiin, mutta pelasi kahta NHL-ottelua lukuun ottamatta AHL:n Portland Piratesissa. Seuraavaksi kaudeksi Parrish siirtyi Ottawa Senatorsiin, mutta aloitti kauden farmijoukkue Binghamton Senatorsissa.


title: Mark Parrish

text: Yhdysvaltojen edustusjoukkueessa Parrish pelasi ensimmäistä kertaa jo junioriturnauksissa. Hän pelasi nuorten MM-kilpailut vuosina 1996 ja 1997. Jälkimmäisestä turnauksesta Yhdysvallat voitti hopeaa.


title: Mark Parrish

text: Yhdysvaltoja Parrish edusti ensimmäistä kertaa MM-tasolla vuonna 1998. Seuraavan kerran Parrish pelasi MM-kisoissa vuonna 2001. Vuoden 2005 MM-kilpailuissa Parrish teki kuudessa pelaamassaan ottelussa viisi maalia. Parrish valittiin myös Torinon olympialaisiin edustamaan Yhdysvaltoja.


title: Age of Wonders II: The Wizard’s Throne

text: Age of Wonders II: The Wizard’s Throne on Triumph Studiosin kehittämä ja Take 2:n alun perin 2002 Windowsille julkaisema "Age of Wonders" -tietokonestrategiapelisarjan videopeli.


title: Age of Wonders II: The Wizard’s Throne

text: Age of Wonders II on fantasiastrategiapeli, jossa velhot ja noidat taistelevat keskenään eräänlaisessa fantasiamaailmassa. Peli on vuoropohjainen ja siinä erilliset taistelut, jotka ovat myös vuoropohjaisia. Pelissä voi luoda hirviöitä ja olentoja sotureiden kehityksen ohella. Pelata voi monella eri sivilisaatiolla, joilla on kaikilla omat soturit. Pelissä on myös omat elementit kaikille, kosmos, tuli, vesi, ilma, maa, kuolema, ja elämä.


title: Nathanael West

text: Nathanael West (17. lokakuuta 1903 – 22. joulukuuta 1940), alkuperäiseltä nimeltään Nathan von Wallenstein Weinstein, oli yhdysvaltalainen kirjailija. Hän julkaisi neljän romaanin lisäksi muun muassa novelleja, näytelmiä ja elokuvakäsikirjoituksia.


title: Nathanael West

text: Westin vanhemmat olivat Liettuan juutalaisia, ja hänen äidinkielensä oli saksa. Lapsuudessaan ja nuoruudessaan West ei ollut juurikaan kiinnostunut koulusta ja opiskelusta, mutta luki paljon. Hän yritti opiskelua eri oppilaitoksissa, mutta heikolla menestyksellä. Hän opiskeli Brownin yliopistossa ja matkusti opintojen päätyttyä Pariisiin, mutta oleskelu jäi vain kolmen kuukauden mittaiseksi, sillä hänen vanhempansa, jotka olivat tukeneet häntä taloudellisesti, ajautuivat 1920-luvun lopussa talousvaikeuksiin. West palasi syntymäkaupunkiinsa New Yorkiin, missä hän sai yöportieerin paikan Hotel Kenmore Hallista. Yötyö oli onnenpotku kirjailijanuran kannalta. Saadakseen aikansa kulumaan hiljaisina öinä West ryhtyi kirjoittamaan. Hän oli kirjoittanut läpi nuoruutensa, mutta aikaa ei ollut tarpeeksi. Ensimmäinen teos "Balso Snellin unielämä" ilmestyi vuonna 1931.


title: Nathanael West

text: West kuoli 37-vuotiaana liikenneonnettomuudessa Kaliforniassa 22. joulukuuta 1940.


title: Nathanael West

text: Suomessa West lienee parhaiten tunnettu romaanistaan "Iisi miljoona", joka on amerkkalainen vastine sellaisten eurooppalaisten kirjailijoiden kuin Swiftin ja Bulgakovin parhaille satiireille. Teos repii rikki amerikkalaisen uskon siihen, että ryysyistä pääsee rikkauksiin olemalla oman onnensa seppä.


title: Nathanael West

text: Teos kuvaa päähenkilönsä Lemuel Pitkinin yrityksestä menestyä ja ansaita rahaa äitinsä velkojen maksuun. Lemuel lähtee Uuden-Englannin syrjäseuduilta New Yorkiin ja kohtaa huijareita. Pian hän onkin vankilassa ja menettää tarinan edetessä hampaansa, toisen silmänsä, toisen peukalonsa ja toisen jalkansa. Lopulta monien yllättävien vaiheiden jälkeen kuollut Lemuel on noussut fasistidiktatuuriin ajautuneen Yhdysvaltojen myyttiseksi marttyyriksi.


title: Nathanael West

text: "Iisi miljoona" on täynnä kummallisia henkilöitä ja juonenkäänteitä. Hiukan ennen kuolemaansa West myi teoksen elokuvaoikeudet kymmenellä tuhannella dollarilla Hollywoodiin. Sen filmatisoinnista ei koskaan tullut mitään, sillä se rikkoi kaikilta osin tuolloin vallinnutta ”Haysin ohjeistoa” vastaan. Hays Code oli elokuvantekijöitä sitonut eettinen ohjeistus.


title: Nathanael West

text: Kaikki Westin neljä romaania on suomennettu:


title: Enzo Maresca

text: Vincenzo "Enzo" Maresca (s. 10. helmikuuta 1980 Pontecagnano Faiano, Italia) on italialainen jalkapalloilija, joka edustaa italialaista Sampdoriaa ja on pelipaikaltaan keskikenttäpelaaja.


title: Enzo Maresca

text: Maresca pelasi nuoruusvuosinaan Milanin sekä Cagliarin junioriakatemioissa. Vuonna 1998 hän siirtyi West Bromwich Albioniin, jossa hän pelasi ensimmäiset ottelunsa ammattilaisurallaan.


title: Enzo Maresca

text: Tammikuussa 2000 Maresca teki sopimuksen Juventuksen kanssa ja hänestä maksettiin 4,3 miljoonan punnan siirtokorvaus. Saatu siirtokorvaus oli Albionin seurahistorian suurin. Hän pelasi Juventuksessa loppukauden ajan, jonka jälkeen hän siirtyi lainasopimuksella Bolognaan.


title: Enzo Maresca

text: Seuraavan kauden 2002–2003 hän pelasi yhteisomistussopimuksella Piacenzassa. Joukkue kuitenkin putosi kauden päätteeksi Serie A:sta, ja niin Juventus osti takaisin 2,6 miljoonalla eurolla hänen pelaajaoikeutensa. Hän pelasi kauden 2003–2004 torinolaisseurassa, mutta ei saanut juurikaan näytönpaikkoja jäätyään vähälle peliajalle.


title: Enzo Maresca

text: Elokuussa 2005 Maresca teki sopimuksen espanjalaisseura Sevillan kanssa ja hänestä maksettiin 2,5 miljoonan euron siirtokorvaus. Ennen siirtymistään Sevillaan hän pelasi yhden kauden Fiorentinassa. Hän nousi nopeasti sevillalaisseuran avauskokoonpanoon ja tätä kautta yhdeksi joukkueen luottopelaajaksi. Hänen ensimmäinen kautensa joukkueessa päättyi loistokkaasti, kun joukkue voitti UEFA Cupin. Sevilla kaatoi loppuottelussa Middlesbroughin numeroin 4–0, joista Maresca teki kaksi maalia.


title: Enzo Maresca

text: 13. heinäkuuta 2009 hän siirtyi kolmivuotisella sopimuksella kreikkalaiseen Olympiakosiin. Hän teki ensiesiintymisensä joukkueessa ottelussa Slovan Bratislavaa vastaan, jossa hän onnistui myös maalinteossa. Hän teki maalin myös ensimmäisessä sarjaottelussaan Larissaa vastaan.


title: Enzo Maresca

text: Maresca purki sopimuksensa joukkueen kanssa elokuussa 2010, ja harjoitteli tämän jälkeen muun muassa vanhan seuransa Fiorentinan kanssa pitääkseen yllä pelikuntoaan. 7. joulukuuta 2010 espanjalaisseura Málaga ilmoitti tehneensä kaksivuotisen sopimuksen hänen kanssaan.


title: Enzo Maresca

text: Juventus:


title: Enzo Maresca

text: Sevilla:


title: Jacarenkaimaani

text:
Jacarenkaimaani ("Caiman yacare") on eteläamerikkalainen alligaattorilaji. Lajin nimi tulee sen paikallisesta nimityksestä "Jacaré", joka on paikallinen nimitys alligaattorille.
Jacarenkaimaani on suunnilleen samankokoinen kuin silmälasikaimaani ja muistuttaa sitä paljon ulkonäöltään ja elintavoiltaan. Lajin pituus on noin 2,5–3 metriä. Suomut ovat hyvin luutuneita. Suomut ovat vähemmän luutuneita sivuilta. Kuono on hieman lyhyempi kuin suvun muilla lajeilla. Jacarenkaimaania kutsutaan toisinaan 'piraijakaimaaniksi' sen huomiota herättävien hampaiden ansiosta. Epätavallinen piirre johtuu alaleuan suurista hampaista, jotka työntyvät esiin ylöspäin ja saa hampaat näyttämään siltä kuin ne olisivat sekaisin. Villien kaimaanien hampaat ovat yleensä lyhyemmät. Hampaiden sojottaminen on erityisen yleistä vankeudessa ja se aiheuttaa joskus yläleuan vahingoittumisen kun hampaat puhkaisevat sen. Hampaita on yhteensä 72–82. Jacarenkaimaanin asema omana lajinaan on vielä epävarma ja se saattaa olla vain silmälasikaimaanin alalaji, joksi se aiemmin luokiteltiin vaikka kuvattiin aluksi omana lajinaan.


title: Jacarenkaimaani

text:
Jacarenkaimaanin levinneisyys melko eteläinen. Sitä tavataan Pohjois-Argentiinassa, Lounais-Brasiliassa, Etelä-Boliviassa ja Paraguayssa. Levinneisyys menee osittain päällekkäin leveäkuonokaimaanin kanssa. Levinneisyys on kaikista kaimaaneista eteläisin.
Jacarenkaimaani elää vaihtelevissa ympäristötyypeissä. Se viihtyy joissa ja järvissä joissa usein on kelluvaa kasvisainesta. Lajia tavataan muun muassa Pantanalin kosteikkoalueelta.


title: Jacarenkaimaani

text:
Jacarenkaimaanin pääasiallista ravintoa ovat vedessä elävät selkärangattomat, erityisesti etanat ja kalat, myös piraijat. Lisäksi se syö toisinaan käärmeitä.
Lisääntymiskautena naaraat rakentavat pesäkeon johon ne munivat yleensä 21–38 munaa. Muninta tapahtuu sadekauden alussa tai keskellä. Naaras vartioi pesää munien hautumisen aikana. Vartioinnin määrään kuitenkin näyttää vaikuttavan suuresti se kuinka uhattu pesä on. Poikaset kuoriutuvat maaliskuussa.
Jacarenkaimaaneja arvioidaan elävän luonnossa 100 000–200 000 yksilöä eikä laji ole uhanalainen. Sen on kuitenkin todettu vähentyneen Pantanalissa. Lajia pyydettiin laittomasti paljon 1970-luvulta 1980-luvulle asti, mikä on pääsyy alhaiseen lukumäärään. Järjestäytyneen salametsästyksen lisäksi ongelmana on jacarenkaimaanin elinalueiden supistuminen. Sen etuna on kuitenkin muihin krokotiilieläimiin verrattuna melko nopea lisääntyminen, mikä on auttanut kestämään metsästyspainetta paremmin ja toipumaan liiallisesta metsästyksestä. Kaimaanikantojen kestävän käyttöä on alettu kehittää on jo Argentiinassa, Brasiliassa ja Boliviassa. Myös Paraguayssa on alettu toimia. Villejä jacarenkaimaanikantoja osataan nykyään hoitaa kestävästi ja lajin tarhausohjelma on meneillään Brasiliassa ja Argentiinassa. Tarhaus vähentää luonnonkantoihin kohdistuvaa painetta ja krokotiilifarmeilta saadaan nahkoja. Nykyään Brasiliassa kaikkien kaimaaninnahkojen täytyy olla peräisin tarhatuilta eläimiltä. Jacarenkaimaani kuuluu CITES-sopimuksen liitteeseen II.


title: Peter Arundell

text: Peter Arundell (8. marraskuuta 1933 Ilford, Essex, Iso-Britannia – 16. kesäkuuta 2009) oli brittiläinen moottoriurheilija, joka kilpaili Formula 1 -luokassa kausina – ja . Arundell ajoi 13 kilpailua. Lisäksi hän kilpaili muun muassa Formula Junioreilla ja Formula 2 -autoilla. Arundell saavutti kaksi palkintosijaa.


title: Tom De Mul

text: Tom De Mul (s. 4. maaliskuuta 1986 Kapellen, Belgia) on belgialainen jalkapalloilija, joka edustaa belgialaista Standard Liègeä. 178 senttimetriä pitkän de Mulin pelipaikka on oikea laitalinkki.


title: Tom De Mul

text: De Mul siirtyi Sevillaan kesällä 2007 alankomaalaisesta Ajaxista, jossa hän aloitti ammattilaisuransa vuonna 2003. Tammikuussa 2009, De Mul siirtyi kotimaansa KRC Genkin riveihin kauden loppuun asti ulottuvalla lainasopimuksella .


title: Tom De Mul

text: Belgian maajoukkueessa De Mul on pelannut kaksi ottelua.


title: Samak Sundaravej

text: Samak Sundaravej (, 13. kesäkuuta 1935 Bangkok – 24. marraskuuta 2009 Bangkok) oli thaimaalainen poliitikko ja maan pääministeri vuonna 2008.


title: Samak Sundaravej

text: Sundravej johti vuoden 2006 sotilasvallankaappauksen jälkeen kielletyn Thai Rak Thai -puolueen seuraajaa PPP:tä. Tammikuussa 2008 hänestä tuli PPP:n vaalivoiton myötä Thaimaan 25. pääministeri. Hän toimi virassaan 29. tammikuuta 2008 – 9. syyskuuta 2008, kunnes hänet erotettiin. Syynä oli se, että hän toimi television ruokaohjelman kokkijuontajana pääministerin virkansa aikana. Thaimaan perustuslakituomioistuimen mukaan maan pääministeri ei saa perustuslain mukaan työskennellä yksityisessä yrityksessä. Sundaravejin seuraajaksi tuli Somchai Wongsawat.


title: Samak Sundaravej

text: Sundarajev perusti "Prachakornthai"-puolueen ('Thaimaan kansanpuolue'), jonka johdossa hän oli 1979–2000. 1990-luvulla hän oli ministerinä Suchinda Kraprayoonin ja Banharn Silpa-Archan hallituksissa. Hän toimi Bangkokin kuvernöörinä vuosina 2000–2003.


title: Samak Sundaravej

text: Sundarajev kuoli 24. marraskuuta 2009 bangkokilaisessa sairaalassa maksasyöpään.


title: Living for the City

text: ”Living for the City” on Stevie Wonderin kappale ja toinen singlejulkaisu hänen vuonna 1973 ilmestyneeltä albumiltaan Innervisions. Se on yksi Wonderin tunnetuimmista lauluista ja Superstitionin tapaan selkeä yhteiskunnallinen kannanotto. Kappale nousi Yhdysvaltain singlelistan sijalle 8 ja R&B-listalla sijalle 1.


title: Living for the City

text: ”Living for the City” kertoo köyhästä mississippiläisestä perheestä, joka ansaitsee juuri ja juuri tarpeeksi tullakseen toimeen kaupungissa. Vanhemmat tekevät työtä aamusta iltaan ja yrittävät parhaansa mukaan pitää perheen taloudellisesti pystyssä. Kappale käsittelee myös rasismia. Laulu on syntynyt aikana, jolloin Wonder oli jatkuvasti aktiivinen erilaisissa yhtyiskunnallisissa kysymyksissä.


title: Living for the City

text: ”Living for the Citystä” on tehty useita erilaisia covereita, Ray Charlesin vuonna 1975 levyttämästä rock-yhtye Thunderin jäsenten tekemään versioon.


title: Jelena Vladimirovna Romanova

text: Suuriruhtinatar Jelena Vladimirovna Romanova (s. 1882 – 1957) oli suuriruhtinas Vladimir Aleksandrovitšin ja suuriruhtinatar Maria Pavlovnan tytär. Hänellä oli kolme veljeä, Kirill, Boris ja Andrei. Myöhemmin hänestä tuli Kreikan prinsessa naituaan Yrjö I:n pojan Kreikan prinssi Nikolaoksen, jonka äiti oli syntyjään "Konstantinovitšeihin" kuuluva suuriruhtinatar Olga Konstantinovna, Konstantin Nikolajevitšin tytär. Jelena Vladimirovna kuoli vuonna 1957.


title: Jelena Vladimirovna Romanova

text: Jelenalle ja Nikolaokselle syntyi kolme tytärtä:


title: James Bond (ornitologi)

text: James Bond (4. tammikuuta 1900 Philadelphia – 14. helmikuuta 1989 Philadelphia) oli johtava yhdysvaltalainen lintutieteilijä.


title: James Bond (ornitologi)

text: Bond opiskeli Cambridgen Trinity Collegessa. Hän työskenteli Philadelphian luonnontieteiden akatemiassa (Academy of Natural Sciences), kohoten lopulta lintuosaston intendentiksi. Hän erikoistui Karibian alueen linnustoon ja kirjoitti aiheesta kirjan "Birds of the West Indies" (1936). Hän tutki usein yhdessä ystävänsä Rodolphe Meyer de Schauenseen kanssa.


title: James Bond (ornitologi)

text: Bond sai Institute of Jamaican "Musgrave Medalin" vuonna 1952, American Ornithologists’ Unionin "Brewster Medalin" vuonna 1954 ja Academy of Natural Sciencesin "Leidy Medalin" vuonna 1975.


title: James Bond (ornitologi)

text: Bondin vaimo oli Mary Fanning Wickham. James Bond kuoli Chestnut Hillin sairaalassa Philadelphiassa 89-vuotiaana.


title: James Bond (ornitologi)

text: Bond kuvaili ja nimesi muun muassa perunkypärähokon ("Pauxi unicornis") yhdessä de Schauenseen kanssa.


title: James Bond (ornitologi)

text: Kirjailija Ian Fleming, joka oli innokas lintuharrastaja ja asui Jamaikalla, antoi kirjansa "Casino Royale" (1953) sankarille lintutieteilijän nimen ”James Bond”, sillä se oli hänen kaipaamansa ”yksinkertainen, tylsä ja tavanomainen” nimi. Bond-elokuvassa "Kuolema saa odottaa" nähdään alluusio tosielämän Bondiin, kun James Bondin hahmo (Pierce Brosnan) selaa tämän "Birds of the West Indies" -kirjaa.


title: Phak Phalang Prachachon

text: Phak Phalang Prachachon (PPP) (, "kansan valtapuolue") oli thaimaalainen puolue, joka perustettiin syyskuussa 2007 sotilasvallankaappauksessa syrjäytetyn Thaksin Shinawatran Thai Rak Thai -puolueen jatkajaksi. Puolueen johti joulukuun 2007 vaaleihin Samak Sundaravej.